“Dia Macam Abah.” Soal Jodoh, Ini Rupanya Kriteria Lelaki Kiriman Tuhan Pilihan Ibu Mira Filzah.

Setiap ibu bapa pastinya mahukan yang terbaik untuk anak-anak. Baik dalam apa jua perkara termasuklah juga dalam soal mencari jodoh. Demikian juga dengan ibu kepada pelakon cantik manis Pujaan Hati Kanda dan Lelaki Kiriman Tuhan ini.

Menurut  Faizatul Akmar Hisan yang merupakan ibu kepada Mira Filzah, ciri-ciri bakal menantu yang diingini adalah boleh menjadi imam kepada anaknya itu.

Dengan kata lain, Faizatul inginkan menantu yang beragama orangnya sebagai pendamping dan ketua rumah tangga untuk anaknya.

Mira atau nama sebenarnya Nur Amirah Filzah Badioezaman, 25, berkongsi kriteria utama bagi lelaki yang bakal menjadi imamnya dalam satu sesi temu ramah bersama majalah Keluarga semalam.

Temu ramah yang berlangsung bersempena sesi fotografi untuk edisi khas Hari Ibu menampilkan Mira bersama ibu tersayang dan adik bongsunya.

Di dalam temu ramah tersebut, Mira dan ibunya diberikan task untuk satu game dinamakan Serasi Challenge. Antara soalan yang ditanyakan adalah apakah ciri-ciri bakal menantu / suami kepada Mira.

Manakala Mira pula memilih bapanya sebagai idola dalam mencari teman hidup.

“ Dia macam abah. Good looking, educated, pendiam dan juga tinggi.

Ditanya karakter anak kedua yang dipanggil Angah, akui Faizatul anaknya berbeza karakter di rumah dan juga di tempat kerja.

“Angah kalau di rumah seorang yang garang manakala di tempat kerja sangat lembut dan lebih banyak bertolak ansur.

Jom layan teaser pendek berkenaan sesi temu ramah Mira dan ibunya. Untuk peminat Mira, nantikan edisi Khas Hari ibu yang bakal keluar tak lama lagi.

Behind The Scene cover Majalah Keluarga istimewa sempena hari ibu.. Mira Filzah dan ibu tersayang.. Nantikan! #keluargamag


Ayah Ni Siap Adakan Mini Surau Dalam Rumah, Semua Tu Untuk Kebaikan Keluarganya!

Membina atau mengkhususkan ruangan sebuah bilik di dalam rumah menjadi mini surau, itu adalah suatu idea yang cukup hebat untuk dilaksanakan. Apa tidaknya, banyak kebaikan yang akan diperolehi oleh seisi keluarga sebenarnya.

Hakikatnya, bukan hanya untuk tujuan memberi keselesaan saat menunaikan amalan solat di rumah. Malah melalui perkongsian daripada seorang ayah yang mempunyai dua orang cahayamata ini , diharapkan dapat menjentik hati untuk orang lain mengetahui kenapa perlunya ada mini surau di rumah untuk sebuah keluarga.

Jom semak perkongsian menarik ini.

Kenapa perlu ada perlu mini surau kat rumah?

1. Yang utama, tak nak gunakan toilet untuk tempat mengambil wuduk.
Asingkan, bilik air surau ini, gunakan hanya tempat ambil wuduk saja.
Bukan apa, tak nak anak anak kita yang tak ada alas kaki masuk ke toilet dan terpijak najis, dan menyebabkan kuman najis tu merebak satu rumah, hingga tempat kita bersolat.

2. Tempat ibadat kita satu keluarga. Kalau kita nak makan, anak anak kita akan ke dapur, nak tengok tv, samada kat ruang tamu atau bilik TV, tapi untuk beribadat, mesti ada tempat khusus untuk mengaji, dan bersolat. Kalau dapur kita boleh renovate mahal mahal, kenapa tidak boleh buat tempat beribadat?

3. Tempat untuk menghilangkan anak anak ketagihan media social samada ipad atau games. Letakkan buku buku, Lego yang menjana minda. Sebelum ni, saya bagi kebebasan untuk anak saya, Rayyan menonton youtube. Beliau sukakan video video sukan lasak dari barat. Kesan dari tersebut, bukan saja dia sendiri semakin lasak, dia terdedah dengan bahasa bahasa kotor dan siap menghafal satu persatu.

4. Untuk bersantai satu keluarga. Kalau orang lain kata, bilik TV tempat merapatkan keluarga, bagi saya salah. Keluarga modern sekarang, satu rumah, ada 3-4 biji tv .

Ada satu case, kawan saya bercerita yang beliau berpisah dengan isteri dia..terkejut juga, dia tu, dah lah kaki masjid, baik pulak tu. Bercerai ketika umur masuk 40 tahun, dah ada anak anak pula tu.

Then, beliau start bercerita. Salah satu factors yang besar, beliau tak rapat dengan anak anak sangat. Selalu kena outstation, dan isteri beliau juga sibuk dengan career.
Memanglah beliau selalu ke masjid, tapi beliau tak pernah bersolat atau mengaji bersama anak anaknya. Infact, tak pernah pun mengajar, dan serahkan tanggungjawab itu pada sekolah.

Dan kalau balik kerja awal pon, malam malam suka “bermamak” dengan kawan kawan.
Dah jadi satu budaya dari muda, keluar malam malam. Masa mereka berpisah, semua anak anak ikut isterinya. Isteri beliau juga ada business, juga seorang yang independent.
Pesan beliau kat saya, hargai family yang ada.


“Happy 5th Anniversary Sayang” Sweet Ucapan Che Ta Kepada Suami Tercinta, Zain Saidin

Rupanya semalam adalah ulang tahun perkahwinan pasangan romantis ini. Lebih manis semalam pasangan ini rupanya sempat memberi sokongan pada Skuad Harimau Malaya di Stadium Nasional, Bukit Jalil bagi perlawanan akhir Piala AFF Suzuki menentang Vietnam malam semalam. Pelakon dan usahawan jelita Rozita Che Wan dan suaminya pelakon Zain Saidin telah menyambut ulangtahun perkahwinan mereka yang kelima semalam. Lebih istimewa mereka telah mengadakan sesi fotografi khas bersempena ulangtahun itu.

Momen indah dan kemanisan berumahtangga pasangan ini yang telah melangsungkan pernikahan pada 11 Disember 2013 myata terserlah apabila hubungan tetap utuh dan segar dalam melayari bahtera rumahtangga.  Bagaikan pengantin baru, pasangan ini yang dikurniakan seorang anak  comel Aaisyah Dhia Rana.

Che Ta memaparkan ucapan ulang tahun kepada Zain serta menyelitkan coretan kebahagiaan yang dikecapi kini.

Kata Che Ta lagi, dalam nada guruan bahawa kebahagiaan yang dikecapi kini boleh dilihat kepada ukuran badan suaminya.

“Orang cakap kalau nak tau suami tu bahagia ke tidak , tgk la size sebelum dgn selepaih.. kiqa nya zain bahagia la kot no….dulu size XS , la M ..
Size doesn’t matter sayang , bila hati dah terpaut .

Sempat juga pelakon yang membintangi drama, Lelaki Kiriman Tuhan  ini  berseloroh tentang jodohnya dengan Zain,

“Kami jadi Miss Malaysia Intercontinental 1992 , Zain masa tu baqu darjah 2 ..
So kalau sapa2 yg belum bertemu jodoh lagi , jangan pulak dok qeyau tepi bucu katie …. mungkin jodoh uolss tu tgh dok up .

Sweetkan, jodoh mereka. Sesungguhnya jodoh adalah rahsia Allah. Juga perkataan SAYANG, bermakna, menerima kelebihan dan kekurangan pasangan seadanya.

Tahniah Che Ta dan Zain sempena Anniversary ke 5!  Moga bahagia hingga ke jannah. Aminn.

Dalam  itu, ramai netizen memberikan ucapan tahniah kepada pasangan romantis ini.


Sweetnya Bila Isteri Mengaji, Suami Pula Semak Bacaannya!

Perkongsian pengalaman seorang lelaki ini apabila melihat sendiri gelagat si isteri yang membaca alquran dan didengar bacaan tersebut oleh suaminya cukup menyentuh perasaannya. Kejadian itu berlaku di dalam Masjidil Haram.

Nyata, sesiapa pun yang melihatnya akan merasakan alangkah beruntung dan bahagianya pasangan itu.

Jadi ayuh kita baca perkongsian penuh daripada Bijen Mod ini semoga kita juga dapat melakukan kebaikkan bersama pasangan dan keluarga tercinta.

Sewaktu di Masjidil Haram hari tu, mata saya sempat merakamkan gelagat sepasang suami isteri yang mesra di satu sudut masjid di situ.

Usai solat Maghrib, si isteri datang ke tempat solat lelaki, menemui suaminya sambil membawa Al-Quran untuk dibaca. Suaminya yang sedang bersandar menjadi mustami’ mendengar bacaan yang sedang disampaikan.

“Sweet-nya!” Berbunga hati saya melihat akan keletah mereka. Saya yakin majlis ta’lim wa ta’lum pasangan ini sudah dihidupkan sejak dari rumah mereka lagi. Tidak kekok walau sedikit pun.

Terus teringat pesan orang alim;

Bernikah itu mudah. Yang payah adalah mencari pasangan yang dapat membantu meningkatkan keimanan dan ketaqwaan kita kepada Allah.

Oleh itu mintalah 3 perkara dengan Allah:

1. Dikurniakan pasangan yang akan sentiasa mengingatkan kita kepada-Nya,

2. Dikurniakan pasangan yang akan sentiasa memimpin tangan kita ke syurga-Nya,

3. Dikurniakan pasangan yang akan sentiasa meningkatkan keimanan dan ketaqwaan kita kepada-Nya.

Semoga rumah tangga kita menjadi wasilah untuk kita sampai ke syurga-Nya.

Ameen Ya Rabb.


Kalau Tanam Serai Tak Mahu Hidup-hidup, Rupanya Sebab Kita Tak Buat Begini.

Siapa tak kenal dengan tanaman serai, boleh dikatakan sering sangat kita gunakan dalam masakan. Selain itu, serai juga sering dijadikan antara minuman herba yang baik untuk kesihatan badan.

Disebabkan ini juga, ramai antara kita cuba untuk menanam serai sendiri untuk memudahkan kegunaan harian. Terasa ingin digunakan, ambil sahaja di laman rumah. Pun begitu,  tidak semua berjaya menanam serai dengan mudah. Sering kali sahaja mati, dek kerana pelbagai sebab dan salah satunya tidak tahu cara atau petua untuk menyemai serai.

Untuk itu ayuh fahami cara termudah untuk dilakukan bagi memastikan serai yang ditanam, boleh hidup subur. Jom semak!

Tip mudah untuk menanam serai
1. Potong bahagian bawah serai seperti  di dalam gambar.

2. Masukkan ke dalam bekas dan rendam bersama air.

3. Biarkan sehingga akar keluar sebelum di tanam di dalam pasu.

Sumber : Masnah Umbat via Sarawak Dihatiku

Ini pula perkongsian dari  Dian Nasuruddin yang menampak hasil setelah puas mencuba menanam serai.

“Percubaan kali ke entah bropa puluh kali entah untuk menanam serai. Asyik kurang berjaya je. Hahahaha.Nak kata tangan tak hijau, tak jugak. Sebab selama ni dok tanam pokok Alhamdulillah sihat walafiat je. Kiranya, setakat ni, serai dan pokok kari je yang masih belum berjaya. Yang musykilnya, Citronella Alhamdulillah makin meninggi. Cuma spesies serai yang biasa ni ha yang mencabar kesabaran ambo. Hahaha”–Dian

Begitu juga teknik tanaman yang dikongsikan oleh Bunga Seroja Via Kebun Bandar : Jom Tanam Sendiri.

“Assalamualaikum..nak kongsi sikit cara tanam serai yg mudah dan insyaallah menjadi..bukan untuk komersial,sekadar kegunaan sendiri n juga jiran2 yg memerlukan… Alhamdulilah 2 tahun xbeli dah….serai paling senang jaga …semoga bermanfaat.”- Bunga Seroja

Ini yang dilakukan :

LANGKAH 1 : Rendam bahagian tunas serai hingga keluar akar.

LANGKAH 2 : Boleh ditanam bila begini keadaannya sama ada di dalam pasu atau terus di atas tanah.

TIP : Bila pokok serai telah tumbuh dan ada daun-daun yang kering jangan lupa bersikan dan buangkannya agar cantik membiak.

Apa yang pasti, ketiga-ketiga mereka ini menggunakan kaedah yang sama, iaitu serai perlu direndam terlebih dahulu hingga keluar akarnya.

Jadi jelaslah ada cara mudah dan bolehlah dicuba bagi anda yang selama ini asyik gagal menanam serai.


Wargamaya Titip Doa, Maya Karin Hampir Lemas, Terpaksa Sedut Oksigen.

Wargamaya Titip Doa, Maya Karim Hampir Lemas, Terpaksa Sedut Oksigen.

Rupanya bergelar pelakon ini bukan suatu yang mudah. Tambahan pula terpaksa melakukan babak di kawasan yang bahaya hingga boleh menjejaskan keselamatan diri.

Setiap babak yang dirasakan bahaya, kebiasaan production penggambaran akan menyediakan anggota perubatan sebagai langkah berjaga-jaga untuk mengelak sebarang kejadian yang tidak dingini.

Siapa sangka, kejadian yang tidak dingini berlaku kepada aktres terkenal, Maya Karim apabila mengalami serangan anxiety secara tiba-tiba di lokasi pengambaran filem Telaga Suriram.

Menerusi hantaran di Instagramnya Maya kelihatan sedang dirawat oleh unit perubatan yang memberikan bantuan oksigen kepadanya.

“Dan kebimbangan melanda saya lagi malam tadi semasa merakam adegan bawah air.”

“Saya terpaksa berehat seketika pada pukul 3 pagi dan mengambil oksigen tambahan.”

“Nasib baik ada medic on set. Itu yang pelik, bukanye saya tak boleh berenang, ataupun tak biasa dengan air.”

AKUI TERLALU PENAT

Pelakon cantik yang berusia 43 tahun ini juga mengakui kejadian yang menimpanya barangkali disebabkan dirinya keletihan akibat kesibukan dengan kerja.

“Rasa-rasanye antara punca semalam adalah terlalu penat akibat perjalanan kerja yang sibuk di Singapura dan terus ke set untuk penggambaran malam di dalam air.”

“Badan dan minda saya keletihan dan otak saya masuk ke zon beku. Otak macam jem gila bila nak selam, tahan nafas dan berlakon tengah2 malam. Saya tidak boleh bernafas!”


Ustaz Don Kongsikan Tip Apa Yang Patut Ibu Bapa Lakukan Ketika Anak Sedang Duduki Peperiksaan UPSR. Cukup Bermanfaat!

Peperiksaan UPSR bakal menjelang tiba. Pastinya bukan anak-anak sahaja yang kecut perut, ibu bapa pun turut terkesan sama. Rasa tak senang duduk, resah gelisah dan bimbang sama ada anak boleh menjawab dengan baik atau tidak. Sebenarnya, duduk sahaja tanpa berbuat sesuatu adalah langkah yang tidak bijak.

Apa mak ayah boleh buat ketika anak-anak sedang menduduki peperiksaan, atau berada di dalam dewan peperiksaan? Ini yang diajarkan oleh Ustaz Don Daniyal.

Berpuasa Sunat
Antara doa yang paling mustajab dan dimakbulkan oleh Allah ialah doa mak ayah. Doa orang yang berpuasa juga amat mudah dimakbulkan oleh Allah. Jadi tiba hari anak menduduki peperiksaan, mak ayah berpuasalah sambil doakan anak-anak agar dapat jawab semua soalan. Doa sentiasa!

Solat Taubat dan Hajat
Lakukan solat sunat taubat dan solat hajat memohon agar anak tenang serta dapat jawab semua soalan peperiksaan dengan cemerlang. Seminggu sebelum periksa lagi mak ayah dah boleh mula lakukan. Jika boleh ajarlah anak sekali turut serta.

Baca Quran
Ketika anak berada di dewan peperiksaan, pagi itu mak ayah bacalah Quran sepanjang masa dan niatkan pahala bacaan kepada anak yang sedang menjawab soalan. Mohon dia sentiasa terang hati dan tenang ketika menjawab. Berdoalah mohon pada Allah agar anak dapat menjawab dengan lancar.

Lakukan Solat Dhuha
Mak ayah juga boleh lakukan solat dhuha sambil berdoa sentiasa untuk anak yang bergelut menjawab soalan. Kalau bekerja pun, mak ayah boleh ambil masa sekejap dan lakukanlah di pejabat. Doakan untuk kejayaan anak-anak.

Bersedekah
Bersedekah mampu meluaskan rezeki. Begitu juga dengan rezeki anak-anak pagi itu, ketika menjawab soalan. Bersedekah ke masjid atau pada sesiapa sahaja dan niatkan pahala buat anak kita. Insyaallah Allah bukakan rezeki anak kita untuk mudah menjawab ketika itu. Insyaallah!

Berterusan Zikir dan Doa
Tak kira di mana pun mak dan ayah berada waktu itu, sentiasalah berzikir di mulut dan tidak putus-putus doa pada anak-anak yang menjawab soalan. Walaupun ketika bekerja atau menungguh anak di luar sekolah, teruskan berzikir sebanyak-banyaknya. Mak ayah boleh membaca Al Fatihah 7 kali, Selawat Nabi 7 kali, Subhanaallah 44 kali, alhamdulillah 44 kali, Allahuakhbar 44 kali, Ya Hayyu Ya Qayyum 21 kali dan teruskan disambung dengan doa untuk anak.

Hantar Gelombang Positif
Sentiasa membayangkan muka anak dan sentiasa berfikir positif dan yakin anak kita dapat menjawab dengan lancar dan tenang. Kuatkan hati dan sentiasa positif. Insyaallah anak kita juga positif dan mampu menjawab dengan baik.

Tawakal Pada Allah
Setelah segala usaha kita dan anak kita buat sepanjang tahun sebagai usaha untuk menghadapi peperiksaan ini, inilah masanya kita bertawakal dan menyerahkan segalanya kepada Allah, kerana Dialah yang maha mengetahui. Apa yang penting kita telah pun berusaha dengan belajar dengan bersungguh-sungguh dan sentiasa berdoa padaNya. Selebihnya biar Allah yang menentukannya.

Teruslah melakukan kesemua perkara di atas dan teruslah memberi kata-kata semangat dan positif buat anak kita. Insyallah semuanya dipermudahkan Allah SWT.Yakin dan percayalah bahawa Allah ada untuk membantu kita dan anak.


Ada Cara Mudah Nak Pastikan Hujung Minggu Lebih Relaks. Ibu Mesti Suka!

[su_quote]Sepatutnya bila hujung minggu adalah hari berehat untuk ibu-ibu yang bekerja. Namun hakikatnya, hujung minggu adalah merupakan hari untuk menyingsing lengan. [/su_quote]

Begitulah kebiasaannya, pada hari Sabtu dan Ahad adalah hari di mana seorang ibu akan mengemas rumah, membasuh dan melipat kain, memasak dan pelbagai lagi tugas lain dilakukan dari awal subuh hingga malam hari. Tidak siap-siap kerja yang dilakukannya. Ada sahaja yang harus dibuat.

Bagi meringankan beban kerja di hujung minggu, sebenarnya ada caranya. Nak tahu bagaimana? Buatlah jadual kerja harian untuk seminggu.Cara ini pastinya hujung minggu anda akan menjadi lebih relaks dan membahagiakan!

Isnin

Hanya buat pembersihan major untuk tandas sahaja. Jika waktu pagi tidak sempat pastikan anda lakukan sebelum tidur.

Selasa

Jadikan hari membersihkan habuk, peruntukkan sekurang-kurangnya 15-30 minit untuk melakukan tugas-tugas ini.

Rabu

Hari ini pula dikhaskan untuk melakukan tugas vacuum.  Sebaiknya buatlah awal pagi sebelum anda mandi. Tidak memakan masa yang lama pun.

Khamis

Kali ini buat tugas mop lantai. Sama juga sebaiknya lakukan awal pagi sebelum mandi untuk bersiap ke tempat kerja.

Jumaat

Bersihkan ruang dapur sambil-sambil itu bolehlah buat sarapan ringkas untuk di bawa ke pejabat.

Sabtu & Ahad

Tidak perlulah tumpukan sepenuhnya pada tugas-tugas membersihkan rumah. Mungkin hanya berikan sedikit tumpuan pada ruang bilik dan melipat pakaian sahaja.  Selebihnya anda ada banyak masa untuk melakukan aktiviti riadah bersama keluarga tercinta.


Siapkan Diri Jaga Ibu Ayah Untuk Anak Kita Pula Jaga Kita!

Apa yang kita berikan pada orang lain, itulah juga yang kita dapat. Jika kasih sayang dan perhatian yang dicurahkan, tentu sahaja kebaikan yang kita dapat. Begitulah lumrahnya.

Begitulah juga dalam mempersiapkan diri kita untuk melalui hari tua kelak. Cara dan bagaimana kita harapkan untuk anak-anak menyantuni kita begitulah sewajarnya kita sebagai anak pula menyantuni ibu ayah yang kini telah berusia.

Lantaran itu, perkongsian daripada akaun fb Akhtar Shamir ini bolehlah dijadikan panduan untuk kita melihat ke dalam diri sendiri akan tingkah laku kita terhadap orang tua. Jom semak perkongsian ini.

Seorang Ibu boleh membesarkan ramai anak, tetapi ramai anak pun belum tentu boleh menjaga seorang Ibu.

Tanda-tanda anak semakin jauh dari Ibunya.

1. Tidak rasa bersalah jika tidak menghubungi Ibunya dalam jangka masa yang panjang.

2. Tidak mahu Ibu tinggal bersama.

3. Tidak bersedia untuk menerima Ibu menziarah.

4. Tidak mengambil tahu perkembangan dan bertanya khabar Ibu.

5. Tidak mendengar teguran dan nasihat Ibu.

6. Tidak menegur kesalahan Ibu.

7. Tidak mengambil peduli apa yang Ibu suka atau tidak suka.

8. Tidak cuba untuk menggembirakan Ibu.

9. Tidak berusaha untuk memudahkan urusan Ibu.

10. Tidak mendampingi Ibu apabila dia di dalam ketakutan, kerisauan, kesunyian.

11. Tidak menggalakkan cucu bermesra dengan Ibu.

12. Tidak sabar dengan karenah Ibu.

13. Tidak memaafkan kekhilafan Ibu.

14. Tidak menjaga aib Ibu.

15. Tidak ada rasa kasih dan sayang kepada Ibu.

16. Tidak menghormati Ibu dan meninggi suara kepadanya.

Marilah kita sama-sama semak diri kita. Benar, melayan dan menjaga Ibu yang sudah tua ini ada kalanya mencabar. Tetapi bagaimana pula dengan kita masa kecil dahulu? Kencing pun tak pandai, berak pun bersepah-sepah, pegang sudu pun tak reti. Siapa yang ajar tu semua kalau bukan Ibu kita?

Adakah Ibu tidak sabar dengan karenah kita? Adakah Ibu menjauhkan diri dari kita? Adakah mereka berputus asa dan membiarkan sahaja kita terkontang-kanting sendirian? Sudah pasti tidak. Jadi, kenapa kita menjauhkan diri dari Ibu kita? Kenapa kita rasa berputus asa untuk menjaga Ibu kita? Kenapa kita biarkan Ibu sendiri?

Ibu memberikan segalanya secara percuma kepada anak-anak. Kenapa kita tidak boleh memulangkan segala yang percuma itu? Kenapa kita berkira sekarang?

Whatsapp Ibu itu percuma. Bukan sms mahal macam dulu. Jika ada wifi, video call pun percuma. Bukan video call zaman dulu mahal. Yang percuma pun kita tak mampu nak bagi?

Ibu boleh memberi sepenuh perhatian kepada kita dahulu, tetapi kita tak beri perhatian pun kepada Ibu. Kita tak peduli apa yang Ibu perkatakan. Kita rasa bosan dan tidak berbual-bual dengan Ibu.

Apa yang kita boleh buat untuk tidak memutuskan hati dengan Ibu?

1. Call bertanya khabar.
2. Video call bersama anak. Ibu boleh lihat cucu dan menjadikan cucunya lebih rapat.
3. Tanya keperluan Ibu jika ada yang perlu dibantu.
4. Sentiasa sediakan diri dan keluarga untuk menerima Ibu untuk tinggal bersama.
5. Perlu faham melayan orang tua ini seperti melayan anak kecil. Sangat perlu sabar.

Saya fokuskan kepada Ibu buat masa ini kerana Ibu yang telah kehilangan Ayah kita, sangat memerlukan anak-anaknya.

Semoga kita persiapkan diri untuk menjaga Ibu kita kerana kita mahu anak kita siap untuk menjaga kita pula nanti.

Kongsikan penulisan ini buat pedoman semua. In Shaa Allah.


Nostalgia Cinta Monyet Pada ‘Reunion’ Sekolah. Adakah Tergugat Rumah Tangga?

Boleh kata musim cuti raya yang panjang ramai antara kita akan ambil kesempatan untuk mengadakan majlis reunion kawan-kawan sekolah. Maklumlah ketika raya inilah semua orang akan balik ke kampung dan mudahlah untuk menjayakan majlis reunion yang julung-julung kalinya dapat diadakan.

Terasa teruja sungguh untuk bertemu kawan lama bagi mengeratkan lagi hubungan silaturahim. Pun begitu tidak dinafikan ramai juga yang mengatakan majlis reunion sekolah ni banyak juga mengundang musibahnya.

Untuk itu, apa kata kita baca salah satu petikan teks yang telah disiarkan di dalam majalah Keluarga  yang ditulis oleh Datuk Abd Jalil Ali. Memang menarik perkongsiannya!

SAYA percaya ‘reunion’ boleh membangkitkan kenangan silam. Tetapi saya tidak bersetuju bahawa pertemuan teman-teman lama itu boleh meruntuhkan rumah tangga.

Memang menghairankan apabila ada tanggapan kononnya pertemuan semula teman sekolah, atau teman sekampus, boleh merenggangkan hubungan suami-isteri.

Harap-harap ada kajian ilmiah dilakukan dalam waktu terdekat ini untuk menolak tanggapan seperti ini. Kalau tidak mungkin ramai tidak berani menghadirkan diri pada majlis ‘reunion’, bimbang rumah tangga berantakan.

Ada yang bertanya saya, salah siapa sekiranya hubungan suami-isteri menjadi semakin dingin setelah pulang dari pertemuan dengan teman-teman lama.

Salah lelaki atau salah perempuan? Apakah lelaki yang terlalu emo? Atau, apakah perempuan yang terlebih jiwa-jiwang?

Lebih baik jangan menyalahkan sesiapa. Tidak kira lelaki atau perempuan, apabila terlalu terbawa-bawa dengan kisah-kisah indah zaman sekolah, memang boleh angau dibuatnya.

Almaklumlah, zaman persekolahan memang penuh seribu keindahan. Kalaulah jarum jam boleh diputar ke belakang, rasanya saya hendak kembali semula ke zaman itu!

Menoleh ke belakang, menelusuri lorong-lorong kenangan, tempoh lima atau enam tahun di sekolah menengah, memang semuanya indah. Hatta, kena rotan guru disiplin pun kini terasa amat nostalgik.

Kalau kena rotan pun satu kenangan yang tidak dapat dilupakan, inikan pula kisah cinta-cintan sepanjang berada di tingkatan empat atau lima.

Maka teringat seorang gadis bertocang ekor kuda yang mula saya kenali ketika di tingkatan lima. Dia pelajar baharu, berpindah dari sekolah lain.

Sejak hari pertama terserempak dia di kantin, tertarik betul saya pada ekor kudanya yang diikat dengan reben biru. Tidak ada kata-kata, hanya senyuman ketika sama-sama meninggalkan kantin sebab loceng sudah berbunyi.

Dan, malam itu saya tidak dapat menumpukan perhatian pada buku teks geografi, sebab setiap halaman yang saya buka, yang terlihat hanyalah senyuman manisnya di kantin siang tadi.

Saya terlentang di katil, terkebil-kebil dalam gelap, sebelum akhirnya terlena, dengan satu soalan yang belum dijawab: Siapakah gadis itu?

Pagi-pagi esoknya, di kantin sekolah, saya bertemu dengannya, saling berbalas senyum, dan tanpa malu-malu terus saya tanyakan namanya.

Namanya S. Sengaja saya rahsiakan nama sebenarnya, bimbang akan menimbulkan syak kepada suaminya, juga kepada isteri saya sendiri.

Bermula di kantin, kerap pula saya bertemunya di perpustakaan, di padang ketika latihan sukan. Malah, sesakali pada hujung minggu, kami makan ais kacang di pekan.

Walaupun tidak pernah dinyatakan dengan perkataan, saya sedar telah terperangkap dalam cinta. Saya pasti – dari gerak geri dan reaksinya – dia juga telah terjerat dalam babak filem Hindustan yang mengasyikkan ini.

Cinta monyet itu amat indah. Kami tidak berselindung-selindung lagi. Ke mana-mana bersama. Kalau sehari tidak berjumpa, saya tidak boleh belajar.

Satu sekolah heboh orang bergossip mengenai kami. Ada aku kisah? Kami berjanji ingin bersama, sehidup semati. Engkaulah gunung, engkaulah intan, engkaulah payung, fullamak.

Tetapi, namapun cinta monyet. Sumpah dan janji monyet tidak boleh dipegang. Lepas keputusan SPM, dia disambar oleh monyet lain.

Ketika berkelana di KL, membawa sebuah kedukaan, saya menerima perkhabaran dari kampung S akan berkahwin dengan jejaka pilihan keluarga.

Mula-mula menangis juga. Sampai hati kau mengkhianati cinta ku. Rasa hendak terjun lombong, atau minum racun tikus, lebih-lebih lagi setiap kali mendengar lagu ‘Kenangan Mengusik Jiwa’ oleh A. Ramlie yang amat populat ketika itu.

Tetapi, lama-lama monyet desa itu hilang dari ingatan. Rupanya di kota pun ada sekian banyak monyet…

Sejak habis sekolah, saya tidak pernah bertemu dengan S. Setiap kali pulang beraya dan bertemu dengan geng-geng sekolah, selalu juga kita bercerita tengang cinta-cintan zaman remaja.

Secara kebetulan rumah saya betul-betul sebelah Sekolah Menangan Kebangsaan Bukit Gambir. Setiap kali balik Kampung Sungai Jaya, Muar, saya melintasi sekolah, dan terasa kelakar pula teringat zaman monyet-monyetan

Walaupun selalu bertemu geng ketika pulang kampung, sampai sekarang saya belum berkesempatan ber‘reunion’ dengan kawan-kawan lama sekolah.

Saya tidak pasti jika bertemu ramai-ramai dengan geng sekolah apakah cinta boleh bersemi semula? Tidak dapat dipastikan apakah reunion boleh menjejaskan hubungan saya dengan isteri.

Hatta, tidak juga dapat saya pastikan apakah S, si tocang ekor kuda itu masih mengenang detik jeling-menjeling di kantin, juga keseronokan berlatih sukan di padang sekolah.

Hanya satu perkara yang pasti: semuanya tidak seperti dulu-dulu. Hakikatnya ialah kenangan bermonyet-monyetan yang indah itu terjadi kira-kira setengah abad lalu.

Melihat diri dan wajah sendiri dalam cermin, saya tidak lagi sekiut (cute) zaman awal remaja. Waktu itu saya baru 18, kini sudah 63 tahun!

Dulu zaman teruna sunti, rambut hitam lebat, disisir rapi dengan ‘suak’ terjuntai di dahi. Sekarang rambut sudah semakin jarang, tidak ada lagi yang hitam, semua putih macam bunga lalang.

Rambut semakin jarang, gigi banyak bergoyang, jalan pun sudah terhuyung-hayang. Perut gendut semacam, pandangan tidak lagi tajam, hatta suara pun semakin kedam. Dulu saya sentiasa bertenaga untuk lari 100 meter, sebab saya tahu dia ada di tepi padang memberi tepukan dan sokongan. Kini, jangankan 100 meter, berjalan sepuluh langkah pun saya sudah separuh mati.

Saya sudah tua!

Maka saya tidak fikir dia masih secantik dulu-dulu. Tocang ekor kuda agaknya sudah tidak ada; kalau ada pun pasti telah disembunyikan di dalam tudung kepala, hanya untuk tontonan suami.

Mungkin juga rambutnya tidak hitam lagi, sudah berubah warna matelic perak. sama seperti rambut saya. Dia bukan lagi gadis pingatan dengan keayuan dan kesucian kesucian desa seperti zaman sekolah dulu.

Tidak lagi saya bayangkan senyuman semanis dulu. Tidak juga pipinya yang gebu, atau jari-jemarinya yang halus lembut itu. Malah, suaranya pun pasti tidak semanja masa silam.

Dia pun sudah seperti saya, sudah meninggalkan usia remaja. Sudah beranak-pinak, bercucu-cicit. Pasti orang panggil dia opah atau tok wan.

Maka, kalau ditakdirkan saya dipertemukan dengannya dalam reunion musim raya nanti – biasanya reunion sekolah dibuat semasa cuti raya – saya tidak fikir suaminya, juga isteri saya, akan cemburu.

Memang, kita akan bercerita mengenai zaman sekolah. Dia pasti akan menceritakan kenakalan saya mengorat dia. Saya pula akan mengungkit kisah dia didenda kerana lewat memulangkan buku perpustakaan.

Memang, cerita-cerita seperti itu boleh mengembalikan nostalgia. Tetapi saya tidak fikir itu boleh mendarahkan kembali luka lama. Tidak mungkin cinta monyet akan bersemi lagi. Kelakar gila!

Sebab itu tidak masuk di akal saya apabila ada teman memberitahu hidupnya tidak tenteram setelah bertemu semula dengan kekasih lama yang ditemui semula pada satu reunion raya tahun lalu.

“Hang percaya tak, dia masih cun macam dulu!” katanya beriya-iya, dan menambah: “Dia pun kata aku masih maco macam zaman tingkatan lima. Ni yang aku tak boleh tidur!”

Sudah sama-sama tua, sama-sama ada keluarga, tiba-tiba keduanya dilanda angau zaman lampau, gara-gara bertemu pada reunion sekolah. Sudah setahun mereka bercinta di maya.

Tentu sekali saya menyokong cinta silam itu dihangatkan semula, jika keduanya sudah kematian atau kehilangan pasangan hidup. Tetapi, yang satu masih isteri, yang seorang lagi masih suami. Sebab itu saya menentang zaman monyet itu dihidupkan kembali.

Kesimpulannya, tidak salah – malah digalakkan – mengadakan reunion sekolah Aidilfitri ini. Tidak salah juga mengimbau kembali zaman remaja di bilik darjah, atau di kantin.

Tetapi, jangan terlalu terbawa-bawa dengan jiwang dan emo lampau hingga merenggangkan keintiman suami-istri.

Selamat Hari Raya, maaf zahir & batin.


“Baru Tahu, Selama Ni Rugi Saja”, Ini Cara Betul Tanam Serai Agar Tidak Berlaku Pembaziran

Dalam petanian, terdapat pelbagai cara dan kaedah untuk bercucuk tanam. Ia dapat dipraktikkan sama ada untuk kegunaan pasaran komersial ataupun sendiri.

Dahulunya, ramai yang menanam serai dengan mengambil dua atau tiga batang serai satu rumpun dibahagi kepada 3 atau 4 bahagian kemudian ditanam, rugi kalau macam tu, sayang serai itu kerana kita boleh pakai untuk masak. Sebenarnya  ada cara lagi mudah dan jimat untuk kita tanam pokok serai dengan betul dan tidak membazir. Cara ini dapat membantu bagi sesiapa saja yang baru berjinak-jinak untuk menanam tanaman sendiri di halaman rumah.

Mengikut perkongsian dalam Group Berkebun Dirumah, bahawa ibunya menurunkan petua untuk  memotong bahagian bawah(dalam gambar), kemudian rendam dalam sedikit air, cukup basah dibahagian tumbuhnya akar, tunggu sehari dua. Lama kelamaan pucuk akan terus tumbuh dan boleh la ditanam.

Cara lain pula, boleh saja ditanam dalam tanah tanpa direndam terlebih dahulu. Ia terpulang kepada kaedah yang mana kita nak gunakan, ada yang lebih suka tunggu sehingga tumbuh akar baru ditanam. Mudah kan?

Kalau anda nak cuba, bolehlah cuba selepas ini ya. Lagipun pokok serai mudah untuk dijaga, senang kalau nak masak boleh terus cantas saja.

selamat mencuba !

sumber : Berkebun Dirumah


” Minta Bacakan Yassin.” Ali XPDC Ditidurkan, Isteri Mohon Peminat Solat Hajat Dan Bacaan Yassin.

“Keadaannya 50 /50 sekarang. Minta adakan bacaan Yassin. Saya seorang menemaninya di hospital.”

Isterinya, Sharifah Syarzana dalam satu kiriman suara kepada rakannya memohon semua peminat terutama rakan-rakan suaminya melakukan solat hajat dan bacaan Yassin untuk kesejahteraan Ali.

Begitulah yang digambarkan situasi terkini keadaan penyanyi kumpulan rock XPDC, Ali. 53,

Kira-kira 12 jam lalu menerusi perkongsian Official XPDC, memaklum walaupun ernafasan Ali sudah kembali normal tapi dia masih lagi di ditidurkan dan di pantau. Pihak official XPDC juga memohon semua para peminat mendoakan kesihatan Ali.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Bukan Saya Makan Seorang, Tapi Semua Cucu Allahyarham Akan Merasa” – Sazali P Ramlee

Anak Seniman Agung, Allahyarham Tan Sri P Ramlee, Sazali, 64, menjelaskan tindakan merayu kerajaan melanjutkan tempoh bayaran royalti atas karya bapanya yang berakhir pada 29 Mei depan, dibuat atas faktor itulah punca rezekinya dalam menampung hidup.

Sazali berkata, dirinya semakin uzur dan sudah tidak mempunyai kudrat untuk kembali bekerja.

“Saya bukan mendesak, saya cuma minta tolong… Itupun kalau boleh. Kalau tidak dapat, tak mengapa. Itu maknanya bukan rezeki saya.

“Kalau dapat, bukan untuk saya makan seorang, tetapi semua cucu Allahyarham P Ramlee akan merasa.

“Saya sudah tua, lutut kanan dan pinggul patah akibat kemalangan pada 2015. Memang tidak larat hendak kembali bekerja,” katanya selepas majlis penyerahan sumbangan Persatuan Karyawan Malaysia (KARYAWAN) di kediamannya.

Sazali berkata demikian bagi memperbetulkan persepsi konon tindakannya memohon kerajaan melanjutkan pembayaran royalti atas karya P Ramlee sebagai tindakan terdesak dan terlalu meminta-minta.

Sebelum ini, Sazali dilaporkan merayu kerajaan menimbang cadangan melanjutkan tempoh kontrak royalti lagu karya arwah bapanya. Sazali mendakwa dirinya semakin uzur dan hanya bergantung kepada royalti itu bagi menampung perbelanjaan kos perubatan dirinya dan isteri, Hamidah Hitam.

Bulan lalu, BH Online melaporkan, pada 29 Mei depan, genap 50 tahun pemergian Allahyarham P Ramlee yang menghembuskan nafas terakhir akibat akibat sakit jantung, lantas meninggalkan peminat legasi tidak ternilai melalui karya seni filem dan lagu merentas zaman.

Sepanjang tempoh itu, mengikut Akta Hak Cipta 1987, royalti daripada karya lagu Allahyarham P Ramlee diagihkan kepada waris, iaitu isterinya, Allahyarham Puan Sri Saloma sehingga Biduanita Negara itu meninggal dunia pada 25 April 1983.

Royalti kemudian diagihkan kepada anak mereka, Allahyarham Nasir P Ramlee yang sepakat membahagikan perolehan diterima kepada beberapa waris lain.

Apabila Nasir meninggal dunia pada 23 November 2008, kontrak royalti yang diuruskan Badan Badan Perlindungan Hak Cipta Muzik Berhad (MACP) itu diteruskan kepada waris lain termasuk Sazali, 63.

Mendapatkan perkembangan terkini berhubung gesaan penggiat industri agar tempoh agihan royalti P Ramlee dilanjutkan 20 tahun lagi, MACP dilapor menjelaskan, pihaknya masih menunggu keputusan kerajaan.

Ketua Bahagian Undang-Undang MACP, Rashidah Ridha, dilaporkan berkata pihaknya sudah berusaha memperjuangkan usul melanjutkan agihan royalti kepada 70 tahun melalui saluran betul.

Sazali berkata, sejak bersara pada 2015, wang royalti itulah yang menampung kehidupannya termasuk membiayai kos perubatan dirinya dan isteri.

Ditanya reaksinya jika rayuan itu ditolak, Sazali reda jika itu menjadi keputusan kerajaan.

“Kalau tak dapat, tidak mengapa. Mungkin saya terpaksa cari jalan lain seperti memohon bantuan kerajaan dan persatuan seni untuk menyara hidup,” katanya.

Sumber : Berita Harian


Tombol Pintu Rosak Jangan Biarkan, Bimbang Ada Yang Terkunci Dari Dalam. Gantikan Segera Dengan Mudah, Ikut Step Ni!

Kerosakan dan masalah tombol pintu rumah tidak berfungsi menjadi antara masalah kerosakan yang sering berlaku di kediaman kita. Umumnya bila tombol pintu rosak, ia perlu diganti baru. Jika tidak ditukar, bimbang pula boleh mengundang bahaya pada keluarga andai ada yang terkunci di dalam bilik tanpa sengaja atau sebagainya.

Pun begitu, bukan semua pakar untuk melakukan kerja-kerja DIY ini, walaupun sebenarnya bukanlah terlalu sukar untuk dibuat. Percayalah, bila kita tidak mencuba, kita tidak akan tahu. Namun bila kita cuba membaikinya, pasti akhirnya kita tahu melakukannya.

Apatah lagi dengan memahami perkongsian langkah demi langkah daripada Encik Ariff Fadzlie yang begitu mudah difahami ini. Terasa lebih yakin untuk mampu melaksanakannya!

Apa yang pasti, bila dilakukan proses menukar tombol pintu sendiri kos yang ditanggung jauh lebih murah. Jadi ada baiknya kita cuba perbaikinya sendiri, memandangkan bukanlah sukar untuk dilaksanakan.

Jom semak.

Tips Menukar Tombol Pintu

“Salam, tips D.I.Y kembali lagi, kali ini kami menunjukkan cara untuk menggantikan tombol pintu yang rosak. Benda simple saja, rugi kalau tak buat sendiri.

“Barang² yang diperlukan adalah tombol pintu (beli dekat MR DIY murah RM 8 sahaja) dan skrew driver.”–Ariff Fadzlie

STEP 1
Tekan punat tersebut dengan pencungkil yang disediakan bersama tombol baru, dan tarik tombol.

STEP 2
Tanggalkan cover tombol dan unscrew pelapik tombol.

STEP 3
Seterusnya tarik tombol keluar sepenuhnya.

STEP 4
Ulangi step 1 pada tombol baru untuk keluarkan kepala tombol.

STEP 5
Step 5 rumit sedikit, masukkan cangkuk pintu (1) ke dalam lubang sisi tombol (2).

Pastikan kemasukan kemas dan mencengkam tombol. Jika tidak, tombol tak boleh di pulas.

STEP 6
Part rumit dah settle, sekarang skrew balik penutup dan cover tombol.


7 Tahun Pisah Dengan Suami, Anak Tiri Pilih Tinggal Bersama “Bukan Semua Ibu Tiri Kejam..”

Kalau sebut tentang ibu tiri, semestinya masyarakat akan beranggapan buruk kononnya mereka ini bermuka-muka, di depan suaminya baik tapi di belakang, menganiaya anak tiri sendiri! Stereotaip ini sedikit sebanyak akan mempengaruhi anak-anak sebelum mengenali ibu tirinya, dan boleh mewujudkan jurang antara mereka.

Tetapi, tak semua sama seperti yang dimomokkkan. Masa kini, dah terbukti ada ibu tiri yang baik, malah melayan anak tiri sama seperti melayan anak kandung sendiri. Misalnya seperti yang tular baru-baru ini, individu yang bernama Nurain Dona Dameria Abdullah menyayangi dua anak tirinya, Danish Naufal Norhasidi dan Danial Aiman Norhasidi seperti zuriat sendiri.

Kasih sayang dicurahkan wanita yang mesra disapa Nurain, 40, itu membuatkan Danish Naufal, 21, dan Danial Aiman, 20, selesa hingga memilih tinggal bersamanya walaupun wanita itu sudah berpisah dengan bekas suami kira-kira tujuh tahun lalu.

Berkongsi kisahnya, Nurain yang menetap di Kempas berkata, sejak awal lagi dia tidak pernah menganggap Danish Naufal dan Danial Aiman sebagai anak tiri.

“Saya berkahwin dengan ayah mereka ketika Danish Naufal berusia lima tahun dan Danial Aiman empat tahun.

“Bukan mudah nak rapat kerana anak dijaga ibu mentua sebelum itu jadi lebih manja dengan nenek mereka.

“Lama kelamaan, saya diterima juga malah saya yang mengajar mereka solat,” katanya dipetik dari HMetro.

Lebih membuatkan Nurain tersentuh apabila dua anak tirinya bukan hanya menyayangi malah tidak pernah lupa untuk meraikan hari ulang tahun kelahirannya.

“Setiap kali hari jadi, mereka pasti akan buat kejutan bagi meraikannya. Kiranya, mereka tidak pernah lupa hari penting dalam hidup saya dan sering juga belanja makan untuk berkongsi rezeki.

“Baik Danish Naufal mahupun Danial Aiman, kedua-duanya begitu malah mereka sanggup mengambil cuti bagi menjaga saya ketika sakit.

“Boleh dikatakan, hubungan kami memang rapat malah mereka tidak malu untuk bermanja atau kongsikan masalah dengan saya,” katanya yang mempunyai tiga anak kandung berusia tujuh, 12 dan 14 tahun hasil perkahwinan dengan bekas suami.

Berhubung kisahnya yang tular, Nurain berkata, tujuannya berkongsi video di TikTok sekadar untuk menunjukkan kepada masyarakat terhadap sisi ibu tiri yang jarang diketengahkan.

“Niat saya nak buka mata orang kerana imej ibu tiri sinonim dengan kejam dan hanya berperwatakan baik di hadapan suami tetapi sebaliknya dengan anak tiri.

“Hakikatnya, bukan semua ibu tiri begitu dan diharap perkongsian saya itu dapat menyedarkan masyarakat.

“Semoga perkongsian yang baik daripada saya boleh jadi ikutan ibu tiri di luar sana juga peringatan kepada mereka supaya tidak membezakan layanan terhadap anak kandung dan anak tiri.

“Ia bagi mengelak timbulnya perasaan dendam anak tiri kepada kita apabila mereka sudah dewasa dan layanan saya dapat hari ini adalah hasil tuaian sebelum ini,” katanya.

Meninjau di ruangan komen video tiktoknya, rata-rata memuji ketulusan dalam menjaga kedua anak tirinya. Malah, ada juga yang berkongsi pengalaman sendiri dijaga oleh ibu tiri yang baik.


Rebusan Air Limau Kasturi Bagus Untuk Kesihatan & Begini Cara Amalanya!

Perahan jus limau kasturi bukan sahaja penambah keenakan rasa hidangan sup, mee goreng dan sebagainya malah jika dibuat air minuman terasa begitu menyegarkan. Pun begitu, keistimewaan limau kasturi dalam perawatan tradisional juga tidak dinafikan banyak digunakan.

Dan salah satunya adalah diamalkan minum air rebusan limau kasturi untuk mengawal kandungan gula dalam darah bagi pesakit diabetes. Ini sebagaimana yang dikongsikan oleh June Junaidah dan bolehlah dicuba untuk melihat keserasian pada tubuh badan anda.

Sekurang-kurangnya cara ini sebagai satu alternatif yang boleh diamalkan dan dalam masa yang sama tetap mengikut saranan doktor bagi memastikan paras gula dalam darah berada di tahap yang stabil.

Untuk itu, jom ketahui langkah-langkah penyediaan air rebusan limau kasturi ini. Jom semak.

PETUA BAIK UNTUK PESAKIT DIABETES

Assalamualaikum..disini sis nk bgi sikit petua untuk kita kurangkan penyakit seperti kencing manis dan seangkatan dengan nye..cuba la..inshallah..

Bahan-bahan yang diperlukan :

Buah limau kasturi 15 biji dan air 1 liter

Cara penyediaan:

2. Biarkan sejuk dan kemudian diblend air dan limau tu sekali smpai hancur

3. Kemudian campurkan secubit garam

4. Tapiskan, ambil airnya sahaja

5. Masukkan dalam botol dan simpan dalam peti sejuk

Ekstra Info : Minum satu gelas setiap pagi selepas sarapan dan malam sebelum tidor..inshallah..boleh mengawal penyakit ..

Sumber : June Junaidah Via Pesan Bonda


Gelombang Kedua COVID-19, Ibu Bapa Mohon Tangguhkan Dulu Bawa Anak Bercuti Musim Cuti Sekolah Ni

Dalam diam tanpa kita sedari seluruh negara termasuk negara kita sedang berhadapan dengan gelombang kedua COVID-19 bermula 27 Februari yang lalu. Dalam satu perkongsian menerusi Twitter Kementerian Kesihatan Malaysia, setakat ini jumlah kematian di beberapa buah negara sudah semakin meningkat.

Kematian meningkat di Itali kpd 79 kes, Iran (77) dan Korea Selatan (33).

Kes di Itali dan Iran melebihi 2,000.

Pun begitu,  pihak KKM meminta rakyat Malaysia supaya tidak  memandangkan kesemua kes, puncanya berjaya dikesan dan beberapa kontak rapat pesakit kini dalam pantauan.

“Bagi gelombang kedua, ada satu kluster COVID-19 yang dikenal pasti dan ia membabitkan kes ke-26. Berdasarkan siasatan dan pengesanan kontak yang dijalankan sehingga kini, terdapat 215 kontak rapat yang dikesan…”

Gelombang pertama sebahagian besar kes dari China dan ada kaitan sejarah perjalanan ke China.

Gelombang kedua bermula dengan kes ke-23 apabila kebanyakan kes jangkitan tempatan dalam kalangan rakyat tempatan.

Hi, ada beberapa peringkat strategi ketika berdepan krisis. Ketika ini, Malaysia masih di peringkat early containment. Kita tahu punca jangkitan dari mana dan boleh mengesan kontak rapat. Negara jiran kita di peringkat orange. Punca jangkitan tidak diketahui.

Apabila punca jangkitan tidak diketahui, sukar untuk menjejaki kontak rapat yg berisiko tinggi. Jadi pihak berkuasa tempatan umum nama lokasi
dan minta mrk yg pernah berada di situ atau berhubung dgn kes positif untuk dtg ke fasilisiti kesihatan.

Dalam masa yang sama, di Facebook Public Health Malaysia menasihati ibu bapa supaya tidak membawa anak-anak melancong ke tempat-tempat berisiko memandangkan cuti sekolah bakal tiba tak lama lagi.

Cuti sekolah pada 14-22hb ini, sekiranya TIADA KEPERLUAN, mohon tangguhkan perjalanan anda ke negara yang berisiko tinggi 🙏🏼🙏🏼
.
Korea Selatan 5,186 kes l 29 kematian
Itali 2,502 kes l 52 kematian
Jepun 293 kes I 6 kematian

Mengapa perlu ambil risiko kesihatan dan keselamatan diri anda dan keluarga?

Perkongsian tersebut rata-rata disambut baik dan beebrapa individu turut memberi nasihat yang sama.


“Suami Saya Memang Ada Penyakit…” -Isteri Arwah Mohon Henti Sebar Punca Kematian Akibat Dos Penggalak!

Tular dalam media sosial satu kejadian melibatkan seorang lelaki dipercayai meninggal dunia selepas rebah dan tidak sedarkan diri ketika sedang bersarapan di sebuah restoran.

Menerusi gambar yang turut tersebar dalam aplikasi mesej Whatsapp itu, lelaki berkenaan didakwa baru sahaja mendapatkan suntikan dos penggalak vaksin Covid-19.

Berita tidak benar itu terus tersebar dan isterinya tampil memberi kenyataan dan meminta orang ramai supaya menghentikan menyebarkan berita palsu yang kononnya pengambilan dos penggalak menjadi punca atau penyebab kematian suaminya.

Ini sebagaimana memetik berita di Harian Metro, Rabunah Abdu Rashid iaitu merupakan isteri kepada arwah ada memberi kenyataan jelas terhadap hal tersebut.

5 Tahun Sakit Jantung

“Suami saya memang ada penyakit jantung dan darah tinggi. Kematian dia bukanlah disebabkan dos penggalak seperti dakwaan tular itu,” kata Rabunah Abdu Rashid, isteri kepada Hamsan Hashim, 54.

Hamsan yang juga pekerja kilang di Shah Alam meninggal dunia ketika menikmati sarapan di sebuah restoran di Bukit Sentosa, di sini, pagi hari ini.

Terdahulu, tular di media sosial mendakwa kematian Hamsan disebabkan serangan jantung dan baru sahaja selepas mengambil dos penggalak.

Rabunah, 49, berkata, dia hanya mengetahui mengenai dakwaan itu selepas dihubungi pegawai penyiasat kes berkenaan kira-kira jam 4 petang.

“Sebelum kejadian, suami memaklumkan dia mahu bersarapan dengan rakannya di restoran berkenaan yang terletak kira-kira 200 meter dari rumah kami sebelum pergi ke tempat kerja.

“Kira-kira 7.15 pagi, saya menerima panggilan daripada seseorang yang memaklumkan suami pengsan di restoran terbabit sebelum saya bergegas ke sana.

“Sebaik tiba, saya melihat suami sudah tidak sedarkan diri sebelum disahkan meninggal dunia,” katanya ketika dihubungi, hari ini.

Tiada Sebarang Simptom

Dia yang juga suri rumah berkata, suaminya menghidap penyakit jantung serta darah tinggi sejak lima tahun lalu dan menjalani pemeriksaan perubatan setiap bulan di Hospital Selayang.

“Suami memang baru sahaja mengambil dos penggalak pada 12 Januari lalu, namun dia tidak mengeluh atau menunjukkan mengalami sebarang simptom serius kecuali lenguh pada bahagian tangan.

“Apabila saya dimaklumkan oleh pihak polis mengenai dakwaan itu, saya amat terkejut kerana saya tidak pernah menyatakan dalam laporan kematian suami ada kaitan dengan dos penggalak,” katanya.

Dia meminta orang ramai supaya menghentikan menyebarkan berita palsu berkenaan kerana pengambilan dos penggalak bukan penyebab kematian suaminya.

“Saya minta mana-mana pihak yang menyebarkan berita palsu ini supaya berhenti berbuat demikian. Saya dan keluarga termasuk tiga anak berusia antara 13 hingga 20 tahun reda dengan pemergian suami,” katanya.

Menurutnya, jenazah Hamsan selamat dikebumikan di Tanah Perkuburan Bukit Beruntung kira-kira 3 petang.

Sementara itu, Ketua Polis Daerah Hulu Selangor Superintendan Arsad Kamaruddin berkata, pihaknya menerima maklumat berhubung kejadian itu jam 7 pagi.

“Pemeriksaan oleh Penolong Pegawai Perubatan dari Klinik Kesihatan Serendah mengesahkan lelaki berkenaan meninggal dunia.

“Isteri lelaki terbabit juga mengesahkan dia menghidap penyakit jantung serta darah tinggi sejak lima tahun lalu dan masih menerima rawatan di Hospital Selayang,” katanya dalam kenyataan, hari ini.

Arsad berkata, mayat mangsa dibawa ke Jabatan Perubatan Forensik Hospital Kuala Kubu Bharu untuk ujian saringan Covid-19 dan bedah siasat.

“Hasil ujian saringan dilakukan mendapati lelaki itu negatif Covid-19 dan pihak doktor mengesahkan punca kematian disebabkan sakit jantung kronik (coronary artery disease).

“Siasatan awal pihak polis juga mendapati tiada unsur-unsur jenayah dan kes itu diklasifikasikan sebagai mati mengejut (SDR),” katanya.

Beliau menasihatkan orang ramai supaya tidak membuat sebarang spekulasi berhubung kematian lelaki berkenaan yang tular di media sosial.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Jangan Belanja Sesuka Hati, Fikir Apa Boleh Tambah Investment Kita” – Siti Nurhaliza

Baru-baru ini, penyanyi tersohor Datuk Seri Siti Nurhaliza mencuri perhatian ramai selepas membeli sebuah rumah di negara terkemuka, Dubai.

Berdasarkan sebuah temubual bersama Melodi, pelantun lagu Bukan Cinta Biasa itu berkata pembelian rumah di Dubai itu adalah salah satu pelaburan buatnya.

Sementara itu, Siti turut memberi pesanan kepada semua penonton Melodi untuk membuat simpanan demi masa hadapan keluarga, terutamanya anak-anak.

“Saya rasa ramai lagi orang lain yang buat investment dari pelbagai bentuk.. Sekarang emas pun orang buat investment tau.

“Bagi saya sekarang ni semua orang dah buka mata dan lihat lebih jauh.. jadi bagi saya baguslah.

“Apa saja investment yang bagus untuk kita dan anak-anak kita buat. Jangan kita buat duit kita belanja sesuka hati sebab sekarang inflasi ekonomi pun tidak menentu.

“Jadi kita kena fikir apa yang boleh menambah simpanan ataupun investment kita,” katanya.

Dalam pada itu, disoal mengenai perancangannya selepas membeli rumah di Dubai, Siti memohon doa ramai untuk dikurniakan rezeki demi mengembangkan perniagaannya.

“Doakan saya, diberikan yang murah… Bukanlah saya nak kumpul banyak-banyak, tidak. Bagi saya salah satunya mahu mengembangkan perniagaan saya, itu saja..,” tambahnya lagi.


Petua Mudah Hilangkan Jeragat, Kecilkan Pori-Pori Muka. Mudah Sangat, Guna 3 Bahan Je. Wanita Ni Kongsikan Caranya.

Jeragat, jerawat dan garis-garis halus antara masalah yang sering menghantui kaum wanita. Nak nak lagi yang semakin bertambah usia, mula lah macam-macam masalah timbul kan.

Ditambah dengan kesibukan menguruskan keluarga dan kerjaya, adakalanya terlupa bab mencantikkan diri.

Untuk ibu-ibu yang ada masalah jeragat, boleh cuba petua yang mudah dan menjimatkan masa ni. tak perlu ke spa atau menggunakan produk mahal. Guna sahaja barang ada di dalam rumah.

Dilema mak mak yang dah out of calendar ni kan. Jeragat jerawat kulit kusam pori2 besar memang tak boleh dielakkan. Kadang guna produk pun belum tentu boleh hilangkan lagi2 cuaca sekarang panas kan, kalau kulit wajah terdedah terlalu lama bawah matahari pun boleh menyebabkan jeragat tau.

Ain ada petua mudah hilangkan jeragat sekali gus boleh mengecilkan pori2 muka. Mudah sangat guna 3 bahan je❤

Bahan bahan
==========
Garam
Ubat gigi mint
Sudu dingin

Cara pemakaian
=============
1. Campur 1 sudu teh garam serta 1 sudu teh ubat gigi mint

2. Kacau sampai sekata

3. Sapukan adukan tadi ke bahagian yang ada jeragat

4. Biarkan selama 5 minit

5. Tekan² lembut dengan jari yang bersih. Masa sapu ni hati2 jangan kene mata ye. Mint tu rasa berangin takut pedih mata

6. Basuh muka dengan air hingga bersih

7. Terakhir, tekan² bahagian pori2 terbuka dengan sudu dingin (sudu yang sudah dimasukkan dalam peti ais) bermanfaat menutup pori² kulit.

8. Kulit korang akan rasa lebih lembut serta jeragat berkurangan. Boleh cuba buat 3x seminggu

Semoga bermanfaat ye,

Kalau korang suka ain izinkan shaaree ye❤


Melancong Dengan Tiket Kapal Terbang Termurah. Ketahui Apa Wanita Ini Lakukan!

Bercuti dengan keluarga adalah suatu detik yang cukup menyeronokkan. Lebih-lebih lagi jika dapat melancong ke luar negara. Pengalaman yang akan dapat dikutip sepanjang berada di bumi asing cukup bernilai dan bermakna. Bukan sahaja kita sebagai orang tua merasainya malah anak-anak lebih teruja.

Pun begitu, tidak dinafikan bila bercakap mengenai kos  tiket yang perlu dibayar untuk menaiki kapal terbang, tidak semua antara kita mampu untuk merealisasikan impian. Malah harapan melancong ke luar negara bersama seisi keluarga terkadang terhalang. Lainlah jika melancong secara bujang, mungkin kosnya lebih terlihat tidak begitu membebankan!

Walau apa pun, pembelian tiket secara bijak itu sangat penting! Tidak kiralah anda ingin terbang bersama keluarga mahu pun secara solo, pastikan anda membeli pada tawaran harga terendah untuk memberi nilai pada wang anda. Nak tahu caranya, jom semak perkongsian Dengan Kamera Aku Mengembara, diharapkan dapat memberi manfaat dan info berguna!

Kadang-kadang kita terlepas pandang akan promosi oleh syarikat penerbangan tambang murah. Juga untuk mereka yang belum biasa dalam dunia kembara menaiki kapal terbang, biasanya akan survey harga tiket untuk syarikat penerbangan Malaysia sahaja, betul tak?

Sebenarnya, ada juga syarikat penerbangan dari negara lain yang harganya lebih murah serta menyediakan free check in luggage dan meal. Contohnya seorang rakan saya dari Kuala Lumpur ke Jakarta memilih Egypt Air kerana ketika itu harganya lebih murah berbanding Air Asia.

Zaman kini terdapat banyak applikasi android yang boleh kita install di smart phone. Ada backpackers yang menggunakan expedia, ada juga menggunakan apss Kayak.

Tapi saya lebih selesa menggunakan apss Skyscanner. Masukkan destinasi asal kita dan destinasi yang di tuju serta tarikh. Apss ini akan melakukan scanning untuk kesemua syarikat penerbangan di seluruh dunia yang mengunakan route ke destinasi itu. Dan ia akan sorting mengikut harga tiket.

Selain itu, Tip untuk mendapatkan harga murah, anda boleh search harga ketika tengah malam sehingga jam 9pagi. Sewaktu itu harga tiket kapal terbang agak rendah.

Selamat mencari tiket murah

P/s: Saya pernah dapat tiket return kL-Bali hanya RM145 dari Malindo air. Selalunya harga tiket ke Bali pasti RM400 dan ke atas.

Sumber : Dengan Kamera Aku Mengembara


” Sebagai Anak, Jangan Sesekali Merungut & Terlalu Berkira Bab Jaga Ibu” – Nora Ariffin

Jika dulu dari kecil hingga dah meningkat besar ibu bapa tidak pernah berkira menjaga kita. Bila dah ada kehidupan sendiri, mampu untuk berbakti semula pada orang tua kita, ambillah kesempatan itu kerana kita tidak tahu sampai bila kita mampu berbakti pada mereka.

Malah, rezeki anak-anak yang menjaga ibu bapa ini juga tidak akan putus berkat doa dari orang tua dan orang yang datang ke rumah untuk menziarah. Itulah yang dirasai oleh penyanyi, Nora Ariffin semenjak dia memilih untuk menjaga ibunya.

“Alhamdulillah syukur pada Allah SWT, semenjak Ma tinggal dirumah bersama kami, rezeki tak pernah putus, ada saja anak menantu cucu, adik beradik,saudara mara jauh & dekat bertanya kabar dan datang berkunjung ziarah ma. Seronok sgt.

“Terima kasih buat semua ye sudi dtg jengok ma😍 Makanya kita sebagai anak, jgn sekali – kali merungut & terlalu berkira bab menjaga IBU. Harta lain boleh cari tapi ibu kandung hanya satu saja.” tulisnya.

Malah, pelantun lagu ‘Hanyalah Satu’ itu sempat memetik kata-kata daripada Ustaz Rushdi bahawa menjaga ibu ini besar pahala dan ada barakahnya, walaupun ada sukarnya tetapi sentiasa dipermudahkan.

Dalam perkongsian tersebut, Nora juga berterima kasih buat suami dan rakan-rakan yang membantu sepanjang ibunya ada di rumah.

“Terima kasih buat suami yg dikasihi kerana memberi izin, support saya menjaga ibu & tinggal bersama.

“Juga buat sahabat & jiran saya. Dato Khairul & eja sayang😍 @yayakitchen2020 , terima kasih kerana hampir tiap hari sedekah makanan pada kami.

“Juga kpd caretaker saya, terima kasih menyantuni ibu saya dgn baik. Allah saja yg membalas jasa baik kalian. Moga Allah memberkati hidup kita semua.” tambahnya.

Meninjau di ruangan komen, rata-rata bersetuju dengan penulisan Nora dan ada yang berkongsi pengalaman sendiri menjaga orang tua mereka.


Isteri Sukar Untuk Puas, Ada 7 Sebab Suami Kena Ambil Tahu!

Keruntuhan rumah tangga hari ini tidak dinafikan sedikit sebanyak kesannya daripada ketidakpuasan wanita kala berada di ranjang.

Kajian membuktikan bahawa wanita inginkan lebih daripada sekadar seks. Mereka mendambakan kasih sayang, sentuhan, belaian yang diakhiri dengan aktiviti seksual. Mungkinkah itu yang dicari wanita atau adakah permasalahan lain?

Ketahui dan kenal punca mengapa wujudnya rasa ketidakpuasan wanita ini. Terdapat banyak faktor yang menyumbang ke arah ketidakpuasan seksual wanita.

Jarang Disentuh
Jarang disentuh suami buat wanita jadi terlalu tertekan. Merasa diri kosong dan tidak lagi disayangi. Elemen yang nampak remeh namun ini buat wanita mula rasa makin hambar. Dan apabila bersama, sedikit sebanyak terkesan pada emosi mereka dan sudahnya wanita langsung tidak rasa apa-apa kala bersama suami.

Sekadar Tanggungjawab
Kepenatan mental dan fizikal dalam mengurus rumah tangga dan anak-anak buat wanita sekadar melepaskan tanggungjawabnya pada suami. Ini buat wanita langsung tidak rasa apa-apa. Soal puas, pastinya tidak lagi difikirkan wanita.

Disfungsi Seksual
Disfungsi seksual menjadi masalah terbesar bagi isteri dan juga suami. Bagi wanita, disfungsi seksual lebih diertikan sebagai hilangnya rasa dan kurang keinginan untuk melakukan seks. Penyebab utama masalah ini pastinya terlalu letih, murung, tekanan
perasaan, tidak mencapai klimaks dan pelbagai yang membuatkan wanita menjadi lebih tertekan.

Terlalu Berimaginasi
Menonton kisah ciptaan Hollywood yang mempamerkan kebahagiaan, kerakusan, kepuasan dan kasih sayang yang jitu ketika berada di ranjang mungkin membuatkan ramai wanita merasa lebih tertekan. Mereka mula membuat perbandingan sendiri yang akhirnya memakan diri mereka sendiri. Dan lama kelamaan mereka semakin mula tawar hati dan langsung tidak merasa puas.

Tiada Keserasian
Gagal mencari keserasian dengan pasangan siapa tahu mungkin menjadi masalah terbesar bagi wanita itu sendiri. Suami inginkan sesuatu yang berbeza sedangkan isteri pula menginginkan yang lain. Ketidakserasian ini makin buat wanita rasa bosan bila bersama.

Tidak Relaks
Fikiran yang celaru dan tidak tenang ketika bersama pasangan menjadi penyebab wanita tidak merasa puas bersama suami. Kurang tumpuan atau memikirkan masalah lain ketika bersama menjadi gangguan yang membuatkan wanita tidak relaks. Lupakan seketika semua masalah yang ada dan belajarlah untuk menikmati sebaiknya bersama pasangan anda.


Jangan Buat Main Bila Anak Kerap Gatal Hidung Dan Bersin. Jika Kronik Boleh Kena Bedah.

Anak ini masih bersekolah. Setiap hari ada masalah pada hidung. Kerap bersin, mengeluarkan hingus, hidung tersumbat dan kadang-kadang mata berair. Selalunya ambil ubat di klinik-klinik terdekat atau farmasi.

Dalam seminggu ini masalahnya semakin teruk. Pening kepala dan sakit sekitar mata serta dahi tidak sembuh-sembuh. Badan juga rasa tak sedap-sedap.

Tiba-tiba pagi itu, anak ini tidak sedarkan diri. Dipanggil-panggil tidak juga dapat memberi reaksi balas seperti selalu. Anggota tubuh sebelah kanan sukar hendak digerak. Lemah.

Keluarganya segera membawa anak ini ke hospital. Ujian CT scan dan MRI dilakukan seberapa segera yang mungkin. Rupa-rupanya keseluruhan bahagian kiri rongga-rongga sinus anak ini sudah dipenuhi dengan jangkitan. Nanah dan cairan kuman ini juga sudah merebak ke sebahagian otak sebelah kiri. Ini yang menyebabkan tahap kesedaran anak ini terjejas serta anggotanya separa lumpuh!

Sebaik sahaja kes ini dirujuk kepada kami, pembedahan segera terus dilakukan di dewan bedah dengan bantuan pakar neurosurgeri bagi mengeluarkan nanah yang ada di dalam kepala.

Pembedahan “Functional endoscopic sinus surgery” yang kami lakukan berjaya mengeluarkan cairan nanah daripada rongga-rongga sinusnya. Alhamdulillah semua proses pembedahan ini berjalan dengan lancar.

Hari ini, anak ini masih direhatkan dengan bantuan ubat. Mari kita berdoa agar anak ini kembali sihat. Semoga ibu dan ayahnya dapat melihat kembali senyuman anak istimewa ini.

Beberapa pengajaran dan pesanan untuk kita semua. Hati-hati dengan simptom gejala sinusitis dan resdung yang kita mungkin terlepas pandang :

1. Kerap alami masalah gatal-gatal hidung.

2. Hidung sering tersumbat. Hati-hati jika disertai dengan darah.

3. Selalu mengadu hidung berair, boleh mengeluarkan cecair kuning atau kadangnya berbau.

4. Gatal-gatal dan berair pada mata.

5. Untuk kes lebih serius, boleh alami juga pening kepala dan berat pada kawasan dahi, muka, pipi serta sekitar mata.


“Muka Berminyak, Sarung Shirt Besar, Rambut Toncet Malas. Buat Apa Nak Malu Ini Rupa Seorang Isteri.” Nad Zainal Akui Tak Mudah Galas Tugas Seorang Isteri.

Menggalas tugas dan tanggung jawab  sebagai seorang isteri dan ibu bukanlah sesuatu yang mudah.

Mungkin ada yang nampak mudah tetapi yang melaluinya tahu situasi sebenar. Nak nak lagi kalau memiliki anak yang ramai.

Situasi tersebut turut dikongsikan oleh pelakon Nad Zainal menerusi laman instagramnya.

“No filter needed. Muka berminyak, Sarung shirt besar, rambut toncet malas, buat apa nak malu ini adalah rupa seorang isteri.

“Are you ready yang single-single tu? Berkahwin dan ber anak. Kita akan banyak tanggungjawab… Tidak seindah drama petang, mana yang tak ada maid tu lagilah.

“Now I know… Kenapa mak-mak kadang-kadang macam singa… Nak bercantik-cantik, pergi manicure pedicure pun jarang dah.

“Sebab bila ada masa terluang baring dan nap sekejap itu lagi bermakna daripada ke spa dan salun. Nak masuk puasa ni mula google lauk nak masak sahur pulak… Itulah MAK,” tulis Nad atau nama sebenar Farah Nadia Zainal Abidin berkahwin dengan Faliq pada 18 Disember 2015.

Dalam pada itu, menerusi ruangan komen rata-rata pengikutnya bersetuju dengan kata-kata yang ditulis oleh Nad itu.


“Praktis Teknik Pernafasan Kurangkan Kesakitan Bersalin” Ustazah Fatimah Syarha Kongsi Amalan Mudahkan Bersalin

Selepas genap sembilan bulan kehamilan, proses melahirkan bayi antara detik yang paling digeruni oleh ibu hamil. Macam-macam cerita pengalaman orang lain bersalin memberikan sedikit gambaran bagaimana proses melahirkan anak akan berlaku.

Namun tak dinafikan sedikit sebanyak cerita pengalaman orang lain itu ada yang menakutkan sesetengah ibu walaupun sudah diketahui setiap ibu akan melalui pengalaman berbeza-beza.

Selain daripada mendengar pengalaman orang lain, ada juga yang menuntut ilmu persediaan melahirkan bayi daripada doktor dan jururawat melalui kelas antenatal dianjurkan hospital.

Biasanya bakal ibu akan diajar teknik pernafasan yang betul bagi membantu memudahkan proses melahirkan bayi.

Bagi yang bakal bersalin tak lama lagi, mungkin boleh juga mempraktiskan apa yang dikongsi oleh Ustazah Fatimah Syarha, penceramah dan penulis buku motivasi yang baharu melahirkan anak keenamnya pada 9 April lalu.

Ustazah Fatimah telah berkongsi di Instagramnya amalan melalui proses bersalin yang mudah dengan izin Allah SWT.

“Dr, bagus teknik pernafasannya,” kata doktor pakar pada suami saya.

“Alhamdulillah, dia study kuat pasal tu,” balas suami saya.

Walaupun saya masih lemah nak berkongsi, namun saya risau andai ada ibu-ibu yang nak masuk labour room tapi tak sempat prepare ilmu teknik pernafasan ni dulu. Boleh google. Misalnya di sini: https://www.youtube.com/watch?v=bYw5v6smUIE

Sementara pengalaman di ‘labour room’ masih segar, ada 1 ilmu penting juga saya nak kongsi bila di labour room:

1. Tukar dalam minda perkataan contraction kepada ‘bantuan Allah’.

Masa contraction berlaku, fokus dalam minda, “Alhamdulillah, tq Allah yang pengasih penyayang.”
Fokus, “ini nikmat bantuan Allah. Allah sedang tolong bukaan rahim. Baby akan segera keluar. Senyum. Sebut Alhamdulillah lagi.”

2. Dunia luar berusaha, dunia dalam bergantung pada Allah sepenuhnya.

Kita memang perlu berusaha sejak SEBELUM bersalin lagi, lengkapkan ruh, jasad, mental dan emosi. (Saya banyak kongsi dalam buku saya #berjuangurusemosi)

Namun, bila kita SEDANG berada di labour room, jangan guna banyak sangat strategi kritik diri dan menyesal kerana kita mungkin KURANG siapkan semua tu.

Bimbang, emosi sedih menguasai. Fokus, Hasbunallah wanikmal wakeel.

Dunia luar memang kita perlu berusaha, namun dunia dalam, kita optimis bertawakkal dengan Allah sepenuhnya, bukan dengan usaha kita sedikitpun.

Allah boleh bantu kita dengan kun fayakun. Senyumlah atas nikmat ada bantuan Allah! Allah pasti tunaikan apa jua bentuk baik sangka kita padaNya. Yakin!

3. Praktis teknis pernafasan yang betul saaaangat membantu MENGURANGKAN (bukan menghilangkan) kesakitan yang very powerful tu. InsyAllah.

Selamat berjuang semua bakal ibu. Ingat Allah selalu sayang

Penulis buku motivasi Berjuang Urus Emosi ini turut bersyukur kerana dengan izin-Nya proses melahirkan anak berlaku secara normal tanpa induce, tidak digunting, tidak dijahit dan tanpa mengambil sebarang ubat tahan sakit.


“Setia Itu Mahal. Sebaknya Tengok.” Anak Ni Kongsi Kisah Ayah Hijrah Ke Makkah Untuk Fokus Ibadah & Hilangkan Rasa Sunyi Lepas Isteri Meninggal!

Viral satu video di TikTok  mengenai seorang anak menghantar ayah menunaikan umrah di Mekah. Namun apa yang menarik perhatian adalah ayahnya mengambil keputusan untuk terus menetap menghabiskan sisa hidup di sana.

Menurut si anak yang dikenali sebagai Leesa, ayahnya berbuat demikian selepas ibunya meninggal dunia. Ayahnya juga enggan berkahwin lain dan ingin beribadat dengan tenang.

Menurut Leesa  lagi, dia dan adik beradiknya bersetuju dengan hasrat si ayah asalkan itu yang boleh membahagiakannya.

Dalam masa yang sama, dia turut menzahirkan ucapan terima kasih di atas segala pengorbanan ayah membesarkan mereka selama ini.

Sebak dengan perkongsian tersebut, rata-rata warganet menitipkan doa semoga dipermudahkan urusan dan si ayah ini sentiasa dilindungi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Buah Manggis  Memang Sedap, Ketahui Juga Khasiat Kulit & Daunnya Ikut Petua Lama!

Menyentuh tentang petua orang tua-tua dulu memang banyak, bukan sahaja petua dalam bab memasak, penjagaan kecantikan, malah petua kesihatan juga tidak kurang banyaknya.

Umpamanya, siapa sangka dengan memberi fokus pada buah manggis, terhimpun 1001 manfaat untuk diamalkan bagi meredakan pelbagai masalah kesihatan dengan cara dan tekniknya yang tersendiri.

Memberi lebih jelas tentang kaedah tersebut, di sini dikongsikan info yang ditulis oleh Ana Mahabu di akaun fbnya.

Semoga ia memberi alternatif dalam meredakan kesakitan yang ditanggung di samping jangan lupa dapatkan juga nasihat dan rawatan daripada doktor.

KULIT MANGGIS DAN DAUN MANGGIS

Berak darah:- Ambil kulit manggis dibasuh dan dikeringkan (iaitu dijemur sampai kering.)
Rebus 1 biji kulit manggis bersama lima cawan air hingga tinggal satu cawan pekat air rebusan itu. Amalkan selalu meminumnya inshaAllah penyakit akan sembuh.

Ulser mulut dan bengkak usus: – Bagi mengatasi ulser dalam mulut, air rebusan daun dan kulit pokok boleh diminum.

Disamping itu boleh disapu pada luka.

Bahagian kulit pula jika di kering dan dikisar boleh mengatasi cirit-birit.

Air rebusan Kulit manggis boleh merawat penyakit bengkak, usus luka dan gigitan serangga.

Kulit manggis yang telah kering ditumbuk halus dan dibancuh dengan sedikit minyak.

Ditekap pada luka dan bengkak gigitan serangga .

Buasir:- keringkan kulit buah delima dan kulit manggis. Dibuat serbuk untuk minum 1 hari 2 kali.

Memutihkan gigi:– Kulit manggis dibakar dan ditumbuk sehingga halus dan gunakan seperti ubat gigi.

Lancar haid:- Air rebusan akar manggis diguna untuk melancarkan haid. Ambil 9 inci akar mangis direbus dengan 3 cawan air. Masak hingga mendidih diminum satu hari dua kali.

Gout:- Kulit manggis amat berhasiat untuk membuang asid urik di dalam badan.
Pengidap gout boleh mengamalkan kulit manggis. Iris kulit manggis macam asam keping dan jemur sampai kering.

Bila nak guna ambil air panas, 2 atau 3 hirisan kulit manggis direndam minum apabila menjadi suam.

Warna air akan bertukar sedikit ungu. Rasa air sedikit kelat tapi sedap.Boleh juga dibuat jus bersama isinya dan dicampur sedikit isi buah delima.

Kencing manis:– Daun manggis boleh dibuat ubat untuk orang yang kena penyakit kencing manis.

Pertuanya:-

Ambil dua atau tiga helai daun manggis basuh bersih-bersih daun manggis.

Rebus daun manggis tadi sampai air menjadi kehijau macam tea hijau(rasa macam air tea).

Amalkan minum 2 atau 3 kali seminggu air daun manggis.


Hadiah ‘Duit Tarik’ Kalau Mahal Sangat, Buatkan Je Sendiri Lagi Jimat. Wanita Ni Tunjukkan Satu Persatu Langkahnya!

Sejak akhir-akhir ini sudah menjadi trend bila seseorang ingin memberikan kejutan  kepada insan tersayang bersempana sambutan hari lahir, ulang tahun perkahwinan dan sebagainya akan memberi kek atau jambangan bunga berserta ‘duit tarik’.

Buat yang menerima tentunya berasa dihargai dan seronok . Apa taknya, dapat duit tak putus-putus bila ditarik. Memang mengujakan!

Jadi buat anda yang ingin mencuba untuk hasilkan sendiri jambangan bunga berserta duit tarik, jom lihat perkongsian video oleh @bungalasyaballoonflorist di aplikasi TikTok ini. Video tersebut telah menarik perhatian warganet hingga 1.8 juta tontonan.

Langkah 1 : Masukkan duit dalam plastik dan gunakan mesin sealer

Langkah 2 : Lakukan satu persatu.

Langkah 3 : Ambil loytape dan sambungkan satu persatu secara memanjang.

Langkah 4: Gulungkan duit yang telah digamkan tadi dengan kemas. Ketepikan.

Langkah 5 : Ambil span dan lubangkan mengikut saiz gulungan duit seperti ini.

Langkah 6 : Masukkan gulungan duit ke dalam span tersebut.

Langkah 7 : Cucukkan lidi ditengah-tengah gulungan duit, dan buang lebihan lidi di kiri dan kanan span.

Langkah 8 : Lekatkan hujung gulungan plastik dengan topper untuk memudahkan ditarik. Kemudian hias mengikut kreativiti

Nak lebih faham, boleh tonton video tersebut di sini.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Netizen Teruja Lihat Persamaan Wajah Neelofa Dengan Ibu Setelah Ameera Khan Muat Naik Sekeping Foto. Menarik!

Memang tidak dinafikan salah seorang anak akan menyerupai ibunya apabila meningkat dewasa.

Sebagaimana perkongsian yang dikongsi oleh adik Neelofa atau dikenali sebagai instafamous Ameera Khan dengan nama komersialnya, Little Miss Khan telah menarik perhatina netizen baru-baru ini.

Foto tersebut memaparkan gambar throwback bersama ibunya, Noor Kartini usai melahirkannya.

Biarpun hanya kapsyen ringkas, perkongsian ini telah mendapat ratusan komen yang teruja melihat wajah ibunya seakan neelofa.

“Fresh out of the oven”

Macam Neelofa

Perkongsian oleh adik Neelofa telah menarik perhatian netizen yang menyifatkan wajah ibunya ketika muda hampir sama dengan Neelofa.


“Acik Yang Nangis Ni.” Riak Wajah Yusuf Keletihan Berpuasa, Undang Sebak Warganet.

Putera sulung kepada pasangan pelakon terkenal, Hairul Azreen dan Hanis Zalikha iaitu Yusuf Iskandar, 6 tahun sekali lagi menarik perhatian ramai.

Ramai yang teruja melihat Yusuf telah besar dan mula berpuasa. Ada juga sebak melihat kesungguhan Yusuf berpuasa hingga kelihatan keletihan.

Yusuf terjaga Subuh tadi menangis, Daddy tanya why, dia jawab “I want to puasa, I want pahala”. Daddy terus bawak turun sahur and support dia the whole day. Yusuf satu hari nanti tengok video ni okay, your first day of puasa on your own will.

9 April 2022
Alhamdulillah good practice sayang.

Warganet sebak

Perkongsian video itu mendapat pelbagai reaksi daripada warganet yang mengagumi kesungguhan Yusuf.

Ada yang memuji hasil didikan Hanis dan suaminya Hairul Azreen. Malah ada juga sebak melihat kesungguhan Yusuf berpuasa seharian walaupun keletihan.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Cakna Sayang, Kikis Benci. Amalkan 4 Doa Pengikat Kasih Ini.

Apabila sebuah keluarga itu bahagia tentu disertai dengan kehidupan yang harmoni sekali gus akan memberi kesan kepada kehidupan dalam masyarakat.

Bayangkan semua keluarga hidup bahagia tentu dan pastinya akan menyerap dalam kehidupan harian. Sekali gus aura kasih sayang ini akan santuni kehidupan kita tanpa mengira bangsa dan agama untuk hidup bermasyarakat aman damai.

FITRAH KASIH SAYANG

Sebenarnya kita dilahir ke dunia ini dengan rasa cinta dan kasih sayang. Jadi perasaan kasih dan sayang ini merupakan fitrah yang diciptakan dalam diri setiap manusia.

Jika bukan atas sifat kasih sayang, seorang ibu tidak mungkin sanggup berkorban melahir dan membesarkan anak-anaknya, seorang bapa tidak mungkin akan berpenat lelah mencari rezeki untuk kelangsungan hidup keluarganya, seorang guru tidak akan bertungkus lumus mendidik pelajarnya dan seorang sahabat tidak akan bersusah payah menggembirakan sahabatnya serta jiran yang bertegur sapa jitan tertangga.

CAKNA KASIH SAYANG KIKIS PERASAAN MEMBENCI

Kasih sayang yang menebal dalam diri, pengikis kepada perasaan benci antara sesama manusia lantas membentuk kehidupan masyarakat yang sejahtera. Malah, cakna kasih sayang itu akan lahirlah sifat sabar, prihatin, bertolak ansur dan toleransi, lemah lembut, sopan santun, pemaaf dan nilai-nilai positif yang lain.
Dengan in, secara tidak langsung akan menghindarkan tercetusnya sifat-sifat mazmumah dalam hubungan sesama manusia dan mengelakkan daripada berlakunya konflik dalam masyarakat seterusnya mengekalkan keharmonian.

Amalan doa pengikat kasih

Sebagai umat Islam, kita dianjurkan untuk mendoakan keluarga, sahabat handai dan jiran tertangga termasuk negara. Ini lambang bahawa sikap mementingkan diri bukan ajaran dalam agama Islam.
Sehubungan itu, kita boleh amalkan doa kasih sayang untuk keluarga, rakan-rakan dan jiran tetangga agar hidup dalam harmoni tanpa prasangka.

AYAT 1

AYAT 2
.

Surah Taha ayat 1-8 juga elok diamalkan untuk melembutkan hati setiap orang yang melihat anda. Orang akan senang hati dan selesa apabila bersama dengan anda.

AYAT 3Ayat surah taha ayat 39 adalah tentang Nabi Musa, iaitu apabila setiap orang memandang Nabi Musa, maka mereka akan merasa sayang kepadanya. Jadi, boleh diamalkan untuk kebahagian keluarga dan masyarat.

Ayat 4
Amalkan ayat untuk ketenangan dengan niat untuk baik untuk kesejahteraan.

Nyata, setiap ayat Al-Quran mempunyai mukjizatnya tersendiri. Sentiasalah mendoakan yang baik-baik untuk keluarga, adik beradik, jiran tetangga serta masyarakat negara ini. Dengan doa yang dimohon, dapat membantu kita hidup lebih bermuafakat dan aman damai.


Kanser Otak Tahap Empat, Wanita Ini Tabah Demi Anak Dan Suami

Dalam ketawa kita, rupanya ada insan sedang berduka. Dalam kita diberi kesihatan yang baik ada insan yang kesakitan. Juga yang kaya, ada yang miskin. Begitulah putaran hidup manusia. Sebagaimana umat manusia, pastinya jiwa meruntun melihat ada umat yang dilanda kesusahan hidup.

Terdahulu, wanita berusia 35 tahun ini disahkan menghidap kanser itu sejak  2016 selepas mengalami strok otak. Menurutnya, sebelum itu dia selalu berulang-alik ke klinik  kerana sering sakit kepala dan migrain.

“Bagaimanapun, pada Disember 2016 selepas bangun dari tidur, saya tak ingat apa-apa, otak rasa kosong. Selepas pemeriksaan lanjut di hospital, doktor sahkan saya menghidap kanser otak tahap empat,” katanya ketika ditemui di kediamannya di Taman Pinang Raja.
“Bagaimanapun, pada Disember 2016 selepas bangun dari tidur, saya tak ingat apa-apa, otak rasa kosong. Selepas pemeriksaan lanjut di hospital, doktor sahkan saya menghidap kanser otak tahap empat,” katanya yang tinggal di kediamannya di Taman Pinang Raja.

Tidak lama kemudian katanya, doktor mengesahkan dia bebas tetapi kegembiraan itu tidak lama apabila sel kanser kembali aktif.
“Selepas Aidilfitri tahun lalu, sel kanser kembali menyerang menyebabkan mata jadi kabur dan telinga kiri kurang jelas. Begitu juga tangan dan kaki kiri jadi lemah. Mujur ada suami dan anak-anak membantu.

Minta bantuan jiran dan rakan sumbangan pakaian sekolah

Ibu kepada empat cahaya mata berusia 13 hingga 4 tahun ini berkata, dugaan datang bertimpa apabila suaminya, Zainal Abidin Mohamed Ali, 48, yang bekerja di sebuah kilang di Bandar Sultan Suleiman, di sini tidak dibayar gaji sejak empat bulan lalu.
“Tuhan saja yang tahu apa yang kami tanggung. Lebih sedih lagi bila awal tahun kami tak dapat sediakan kelengkapan untuk anak-anak sekolah.

“Sehingga saya terpaksa meminta bantuan jiran dan rakan sumbangkan pakaian sekolah terpakai untuk anak-anak kami,” katanya.
Menurutnya, pendapatan suaminya hanya RM1,500 sebulan dan tidak cukup menampung perbelanjaan mereka sekeluarga.

“Dulu sebelum jatuh sakit saya memang ambil upah berurut untuk bantu tambah pendapatan keluarga. Malah masa sakit pun saya masih lagi gagahkan diri berurut sebab dua tangan masih kuat. Tapi sejak sel kanser kembali aktif, saya hanya mampu baring.
Azlezan memberitahu, dia bersyukur kerana ada jiran, sahabat serta orang ramai yang datang menghulurkan sumbangan barangan keperluan.

“Baru-baru ini Lembaga Zakat Selangor (LZS) dan Jabatan Kebajikan Masyarakat (JKM) datang ke rumah. Alhamdulillah, mereka akan bantu ringankan beban kami,” katanya yang dilihat sesekali menahan sakit.

“Apa lagi pilihan lain yang saya ada, selain reda dan tawakal? Setiap hari saya tak pernah kenal putus asa berdoa supaya ALLAH SWT memberikan kekuatan dan sembuhkan penyakit ini,” katanya.

Bantuan boleh disalurkan ke akaun Maybank Zainal Abidin Mohamed Ali, 112464126954 atau menghubungi Azlezan di talian 011-23352038.


“Walaupun Ada Maid,Tetap Marathon Untuk Anak-Anak.”  Zizie Izette Upah Lima Pengasuh Untuk Semua Anaknya, Siap Bawa Bercuti Bersama Lagi!

Bukan mudah untuk menjaga seorang anak, apatah lagi sekiranya memiliki lima cahaya mata. Namun pelakon cantik manis, Datin Seri Zizie Ezette, baru-baru ini memuat naik gambar percutian bersama anak-anak di Genting Highland. Menariknya, percutian ini turut disertai oleh pembantu rumah yang dilihat sedang menjaga kelima-lima anaknya.

Perkongsian tersebut mendapat reaksi dari warganet. Ada yang memuji tak kurang yang mendakwa isteri kepada Ahli Parlimen Kinabatangan, Datuk Seri Bung Moktar Radin sengaja untuk menunjuk- nunjuk.

Mengulas mengenai tohmahan tersebut, Zizie menafikan dia mahu menunjuk-nunjuk apabila berbuat demikian.  Sebaliknya, dia sekadar mahu berkongsi kehidupan peribadinya yang sering lakukan sejak dahulu lagi.

“Saya rasa tiada isu di sini kerana pengikut IG atau peminat sudah mengenali atau mengetahui kehidupan saya. Apabila membaca ruangan komen di IG, saya dapati ramai yang memberi sokongan.

“Ada dalam kalangan pengikut berharap mereka meraih rezeki yang sama seperti mana saya dikurniakan.

“Saya tidak ketinggalan mendoakan dan berharap rezeki mereka dimurahkan oleh Allah SWT,” katanya.

Menurutnya, dia sering berkongsi perkembangan hidupnya sekeluarga di IG dengan memuat naik foto miliknya.

“Jika foto disimpan dalam telefon bimbit, ia mungkin hilang apabila peralatan itu rosak. Disebabkan itu saya memuat naik di laman sosial kerana ia kekal di situ,” katanya.

Berkaitan pembantu rumahnya, Zizie tidak mengulas sejak bila mereka diupah dan berapa gaji dibayar.

Katanya, dia menggunakan khidmat lima pembantu rumah untuk mengendalikan lima anaknya termasuk keluarga.

Pelbagai reaksi diberikan oleh pengikut dilaman instagramnya. Ada yang memuji tak kurang yang ingin memiliki majikan seperti Zizie Ezette.


“Irfan, Ini  Ibu.”  Terpisah 5 Bulan Akibat Covid-19, Bayi Kembali Ke Pangkuan Buat Ibu Berlinangan Air Mata. Sebak!

“Irfan, ini adalah ibu,” ungkapan pertama seorang ibu apabila dapat memangku anak bongsunya di Kompleks Imigresen, Kastam dan Kuarantin (CIQ) Sadao, Songkhla pada Khamis.

Dengan linangan air mata, ibu muda Nurhalisa Jehawee, 18, mendukung bayi lelaki berusia lima bulan yang terpisah susulan penularan pandemik COVID-19 sekali gus menyebabkan penutupan sempadan Malaysia-Thailand.
“Saya sangat gembira. Akhirnya, dapat mendukung anak saya buat kali pertama selepas lima bulan. Saya dan keluarga ingin mengucapkan terima kasih kepada mereka yang sudi membantu dan menderma kepada kami.

“Ia membantu kami melangsaikan bil hospital dan membawa pulang Irfan ke pangkuan kami,” katanya kepada Bernama.
Hasil bantuan dan derma orang ramai, Nurhalisa yang bekerja sebagai pembantu kedai makan di Kajang dan suaminya Muhammad Tifyoleah, 28, berjaya mengumpul wang untuk menyelesaikan bil hospital termasuk kos bersalin berjumlah hampir RM30,000.

Irfan dilahirkan ketika kandungan ibunya berusia tujuh bulan di Hospital Kajang pada 27 Feb lepas, namun terpaksa meninggalkan Irfan yang ketika itu di bawah pemantauan doktor, untuk memperbaharui visanya dan suami yang tamat tempoh pada 18 Mac lepas.
Susulan COVID-19 dan penutupan pintu sempadan Malaysia-Thailand, pasangan itu tidak dapat kembali semula ke Malaysia untuk mengambil anak bongsu mereka di Hospital Kajang.

Irfan diiringi dua jururawat dari Hospital Kajang bertolak pada pukul 8.45 malam tadi dan tiba di CIQ Sadao pada pagi ini, kemudiannya dibawa ke Hospital Pattani untuk pemeriksaan lanjut.
Bayi berkenaan akan menjalani kuarantin wajib bagi warga Thai yang pulang dari luar negara.


Ibu bapa Yang Nak Anak Genius, Soleh & Solehah Boleh Cuba 10 Petua Ini

Apabila bergelar ibu bapa, tentu kita mahu melihat anak berjaya, genius dan soleh dan solehah. Itu semua adalah impian buat semua ibu bapa. Sememangnya anak-anak adalah harta berharga untuk kita di akhirat.

Apabila tibanya saat kematian, segala pahala dari amalan kita terputus dan anak-anaklah yang diharap dapat menyambung pahala  dan mendoakan kesejahteraan kita di alam kubur dan memohon keampunan Allah.

Justeru, apakah sepatutnya yang ibu bapa lakukan? Perkongsian Pendidik Ilmu Keibu bapaan, Dr Taufiq Razif  boleh menjadi garis panduan untuk kita muhasabah diri dan mendidik anak mengikut cara Islam.

Islam telah memberi garis panduan dalam mencari pasangan yang baik buat anak yang bakal dilahirkan hasil daripada perkahwinan. Rasulullah SAW telah memberi panduan untuk mencari pasangan yang baik kepada lelaki yang baik iaitu dipilih atas dasar kecantikan, harta, keturunan dan agama.

Rasulullah s.a.w. dalam sebuah hadis diriwayatkan Muslim bersabda yang bermaksud: “Wahai orang yang beriman, makanlah barang yang bersih daripada apa yang kami kurniakan kepada kamu”.

Sebagai ibu dan bapa hendaklah mengambil berat terhadap pemakanan anak-anak serta ahli keluarga yang lain. Pastikan makanan yang diberi bersih dan halal daripada sumber rezeki yang halal juga. Sesungguhnya memberi anak makanan yang halal memberi kesan kepada anak seperti cemerlang pelajaran, alim dan anak yang sholeh.

Mempunyai  anak yang soleh sudah sememangnya menjadi idaman kita semua. Sebelum lahir dah kena ada target spesifik untuk masa depan anak nanti. Jadi, baca info-info bagaimana mendidik anak menjadi soleh dan solehah serta genius. Didikan awal akan memberikan kesan kepada pembentukkan akhlak anak.

Terdapat pelbagai amalan-amalan postif  semasa ibu hamil seperti doa, pemakanan dan petua untuk melengkapi keperluan si manja di dalam kandungan. Antara memperbanyakkan membaca Al-Quran. Ini kerana amalan tersebut boleh memberi ketenangan pada jiwa dan memberi kesan yang positif kepada baby dalam kandungan. Juga jaga percakapan walaupun anak masih di dalam kandungan kerana anak boleh mendengar walaupun dalam rahim lagi.

Bila anak dah lahir, ubah perangai buruk yang lama kerana anak adalah peniru terhebat sikap ibu bapanya. Ia adalah salah satu cara mereka belajar. Tapi, ada juga perkara yang tak sepatutnya ditiru. Oleh itu, ibu bapa menjadi contoh tauladan terbaik buat anak dari segi solat, akhlak, membaca Al-Quran, percakapan dan melakukan aktiviti yang bermanfaat setiap hari bersama anak seperti membaca buku dan melukis.

Elak makan bergula tinggi dan makanan segera

Sangat penting makanan berzat dan berkhasiat. Jauhkan semua makanan dan minuman yang mengandungi pengawet, perisa dan pemanis, seperti fast food dan junk food.  Makanan sebegini boleh menyebabkan menganggu kepintaran anak.

Anak-anak ini pelbagai ragam. Sebagai ibu bapa, terdapat beberapa perkara yang perlu dilakukan untuk mengatasi kanak-kanak sebegini. Ibu bapa, perlu kawal emosi bila berhadapan dengan karenah anak kerana anak bukannya beban tapi anak adalah ujian yang mendatangkan pahala jika betul cara mengendalikannya.

Setiap ibu bapa tentu punya impian anak-anaknya gemar membaca Al-Qur’an. Jadikan ia budaya di rumah sendiri. Amalkan membaca Al Quran setiap hari walau sekadar sebaris ayat. Amalan membaca al Quran hendaklah diterapkan kepada anak-anak sejak mereka kecil lagi. Kerap membaca Al-Quran didepan anak. Walaupun anak buat macam tak kisah tapi sebenarnya mereka simpan memori tu dalam otak mereka.

Semua ibu bapa inginkan anak yang cerdas dan bijak. Setiap yang kita ajar, mudah sahaja mereka faham dan praktik Pemakanan sihat dan berkahsiat bermaksud mengambil hidangan seimbang yang mengandungi semua kumpulan makanan utama untuk perkembangan otak yang optimum.

Banyakkan pujian penghargaan pada anak. Itu juga salah satu bentuk doa apabila anda mengeluarkan kata-kata yang postif buat dirinya. Memberi penghargaan seperti pujian, pelukan, dan ciuman akan memberikan kebanggaan kepada anak. Apabila hendak memberi pujian pada anak, pilihlah kata-kata yang sederhana, jelas dan spesifik.

Mendidik anak supaya menjadi seseorang yang lebih baik akan menjadi lebih sempurna apabila disertai dengan doa khusus buat dirinya. Selepas solat lakukan doa khusus untuk anak kita tiap-tiap hari. Lagi berkesan kalau doa sambil sebut nama penuh anak kita, di depan mereka. Biar mereka mendengar nama mereka disebut di dalam doa anda.


“Ibu Tak Salahkan Kamu. Jangan Kesal Jika Ibu Tak Bangun Lagi.” Anak Bawa Virus Ke Rumah, Pesanan Ibu Ini Sungguh Meruntun Jiwa.

Kasih sayang ibu itu memang tanpa batas. Biarpun anak telah melakukan kesilapan tetap dimaafkan, malah dipeluk dengan penuh kasih sayang. Kata-kata nasihat sentiasa dimain dibibir waima anaknya telah mendirikan rumahtangga.

Begitu juga kesejahteraan buat anaknya, tanpa pernah jemu menitipkan doa buat anak-anak. Begitulah kasih seorang ibu yang tiada penghujungnya hingga akhir hayatnya.

Sebagaimana kisah yang dipaparkan ini jelas membayangkan kasih ibu itu tiada galang ganti. Biarpun dirinya disahkan dijangkiti Covid-19 akibat kecuaian anaknya sehingga dirinya dijangkiti semasa berada di rumah.

Ibu ini tetap tidak menyalahkan anaknya. Malah memaafkannya. Juga memberi nasihat supaya jangan menyesali jika dirinya tidak dapat kembali ke pangkuan keluarga lagi.

SEORANGN IBU YANG YANG SENTIASA MEMAAFKAN ANAKNYA

Hari ini kisah bagaimana saya bercakap dengan pesakit COVID ini sebelum saya intubasi atau menidurkannya.

Biasanya saya akan berikan masa untuk pesakit menelefon orang yang mereka sayangi atau membantu mereka menghubungi seseorang. Selalunya pasti ada orang akan bercakap dengan mereka.

JANGAN KESAL JIKA IBU TAK BANGUN LAGI

Kali ini seorang wanita tua menelefon anak lelakinya. Dan mengatakan bahawa “Ibu tidak akan menyalahkan kamu kerana membawa pulang Covid-19. Jangan salahkan diri kamu sekiranya Ibu tidak bangun lagi.”

MERUNTUN JIWA

Dalam pada itu, meninjau ruangan komen mendapati rata-rata warganet melahirkan rasa sebak mengikuti kisah yang dipaparkan.

Moga kisah ini menjadi iktibar buat kita semua agar kekal menjaga SOP untuk memutuskan rantaian covid 19 yang makin mengganas ini.


Masih Tiada Tempat Berlindung Akibat Banjir, Segera Bawa Keluarga Ke Premis Yang Disenaraikan Ni!

Berat mata memandang berat lagi bahu yang memikulnya, didoakan buat semua keluarga yang terlibat dengan kejadian banjir dipermudahkan urusan mereka.

Tidak dapat dibayangkan kesukaran yang mereka lalui kini hingga ada yang masih terpaksa bermalam di dalam kenderaan masing-masing malam tadi bersama anak-anak kecil dan sebagainya apabila laluan untuk pulang ke rumah mereka ditenggelami air berikutan hujan lebat di Lembah Klang sejak pagi semalam.

Memetik berita yang dikongsikan di Selangor Kini, difahamkan jalan-jalan utama di Setia Alam yang menghubungkan Meru dan Bandar Bukit Raja di Klang dinaiki air antara dua hingga tiga meter sejak lewat malam tadi menyebabkan ramai pengguna jalan raya yang terkandas tidak dapat pulang ke rumah masing-masing.

Prihatin dengan nasib mangsa banjir yang melanda negeri ini sejak Jumaat lalu, pelbagai pihak tampil menghulurkan bantuan bagi meringankan beban dan memberi keselesaan kepada golongan berkenaan.

Bantuan bukan hanya tertumpu kepada sumbangan keperluan asas tetapi turut meliputi penyediaan tempat berteduh dan pemindahan sementara.

Berikut bantuan tempat perteduhan dan penempatan sementara yang ditawarkan:

-Masjid Negeri Shah Alam menyediakan ruang untuk menempatkan mereka yang terkandas. Makanan dan minuman turut disediakan

-Perbadanan Perpustakaan Awam Selangor menawarkan Pustaka Raja Tun Uda di Seksyen 13, Shah Alam sebagai tempat perteduhan. Kafe juga dibuka. Hubungi 03 5519 7667

-Surau Al-Munawwarah di Seksyen 13, Shah Alam membuka penempatan untuk mangsa banjir berteduh. Makanan turut disediakan oleh kejiranan perumahan berhampiran

-Gudwara Shah Alam menawarkan kemudahan penginapan di tingkat satu premisnya yang beralamat 10, Jalan 18/49, 40200, Shah Alam. Hubungi 012 379 0124 (Belbir Singh)

-Thompson Hospital Kota Damansara menawarkan wadnya yang tidak digunakan untuk individu memerlukan penempatan sementara. Hubungi 03 6287 1111

-Pusat Sehenti Bencana DUN Lembah Jaya dibuka sebagai persediaan menghadapi banjir. Premis itu terletak di Dewan MPAJ Lembah Jaya. Hubungi 017 879 2399 (Iman)


Minyak Mana Paling Bagus Untuk Menggoreng? Doktor Ni Kongsi Faktanya!

Menggoreng adalah antara teknik memasak yang sering kita lakukan setiap hari untuk menyediakan menu kepada keluarga. Memandangkan menggoreng lebih ringkas disediakan dan dalam masa yang sama hidangan yang siap digoreng begitu enak rasanya.

Namun, tahukah anda minyak yang mana satukah paling bagus digunakan untuk menggoreng agar hidangan yang dimasak bukan sahaja sedap dimakan malah sihat untuk tubuh.

Ketahui info bermanfaat ini melalui perkongsian dari Dr. Malinda agar kita sebagai ibu dapat menyediakan masakan yang terbaik untuk keluarga.

MINYAK APA YANG PALING BAGUS UNTUK MEMASAK?

Anda masak guna minyak apa? Sebelum ni saya sendiri pun ada masalah, tak tahu nak pilih minyak masak yang mana?

Pening sebab banyak sangat artikel yg kata minyak ni bagus la, ada yg kata minyak ni pulak tak ok, sekejap lagi berubah, etc. Various opinion from the expert. Kita yang pengguna pun tak tahu nak ikut yang mana.

So, saya pun ada juga la pengalaman beli minyak-minyak yang dimomokkan bagus dan tersenarai di ruangan minyak-minyak mahal di pasaraya!

Nak jaga kesihatan la katakan, mahal skit pun x pe. Tapi rupanya, indah khabar dari rupa. Mitos dan politik industri rupanya.

Supaya anda tidak ter’konfius’ macam saya dulu, meh saya nak share beberapa tips pemilihan minyak masak.

Cara masak menggoreng ialah antara cara yang memindahkan haba pada makanan pada kadar lebih cepat, dan juga memberi aroma rasa yang lebih enak. Bukan langsung tidak boleh menggunakan cara ini tetapi kita kena pandai pilih jenis minyak yang digunakan.

Untuk memilih minyak untuk menggoreng, kita kena tengok 2 perkara :

1. JENIS MINYAK

– Pilih minyak yang mengandungi PALING RENDAH Polyunsaturated Fats (Asid lemak poli tak tepu) kerana minyak yang tinggi PUFA ni bila dipanaskan, tidak stabil, lebih mudah teroksidasi dan menjadi ‘rancid’.

– Minyak jenis lemak tepu, Saturated fats (contohnya minyak kelapa) telah dimomokkan sebelum ini sebagai minyak yang tidak sihat itu sebenarnya adalah lemak yang paling stabil bila dipanaskan.

2. SMOKE POINT

– Apa itu smoke point? Smoke point merujuk kepada suhu di mana minyak ini menjadi terlalu panas dan mula akan menghasilkan asap. Bila kita masak melepasi suhu ‘smoke point’ ni, penghasilan radikal bebas akan menigkat.

(Radikal bebas adalah antara penyebab proses pengkaratan pada besi dan pereputan pada kayu, dan ia juga boleh menyebabkan kita ‘mereput’ dan ‘berkarat’ dari dalam..huhu)

Soalan seterusnya ialah ‘Macamana Nak Tau SMOKE POINTS’ sesuatu jenis minyak?

Maaf ya, ia tidak ada tertulis pada label minyak masak tersebut. Kita sebagai pengguna yang perlu membuat sedikit pembacaan untuk kesihatan diri sendiri. (Boleh juga refer pada carta yang disertakan dibawah).

Prinsip pemilihannya mudah :

1. Pilih minyak yang mempunyai Smoke Point paling tinggi.

2. Pilih minyak yang mempunyai kandungan Saturated Fatty Acid yang paling tinggi.

Kombinasi kedua-dua faktor di atas akan menyebabkan minyak akan jadi lebih stabil dan sesuai untuk digunakan pada suhu yang lebih tinggi. So, kalu kita tengok, top on the list ialah Minyak Kelapa.

Minyak sawit pulak macamana?

Minyak sawit juga mempunyai Smoke Point yang tinggi, 235 *C dan kandungan Saturated Fats, 49 gram.

So, kalu nak menggoreng, the best ialah menggunakan Minyak Kelapa. Minyak sawit pun boleh. Tak perlukan membazirkan duit untuk membeli minyak ‘mahal’ yang mempunyai smoke point yang rendah dan kandungan lemak politak tepu yang tinggi.

Tetapi, ada tapinya lagi.. Minyak yang digoreng berulangkali akan juga menyebabkan smoke point semakin rendah!

Jangan guna berulang kali. Memang la sayang, tapi kena lagi sayang jantung lebih dari kita sayang minyak masak, kan?

Semoga bermanfaat ya!

sumber : Dr Malinda Health & Beauty


Rasa Tak Tenang, Tak Bahagia Periksa Diri Sendiri.” Ini Pesanan Ustazah Norhafizah Yang Patut Kita Ikuti.

Sebagai ibu bapa kita memainkan peranan berperanan dalam mendidik mereka supaya pastikan anak-anak jadi insan berguna.

Justeru, dalam menghadapi zaman yang serba mencabar ini, sebaiknya bekalkan anak-anak dengan Al Quran.

Itu dah jadi satu kewajipan buat kita sebagai mak ayah. Bagi diri kita sendiri, kita kena cari masa untuk cuba bertafakur setiap hari. Rasa tak tenang, tak bahagia dan celaru dengan pelbagai perkara, kita kena periksa diri kita sendiri.

Lima perkara yang dinyatakan Ustazah Norhafizah Musa melalui sebuah program di Tv ini patut kita amalkan.

Lima perkara ni kena renungkan setiap hari terutama selepas solat, ketika kita dalam keadaan bersih hati kerana aura energy positif kita adalah selepas solat dan sebelum kita tidur.

1. Ayat-ayat Quran. Setiap hari baca Quran. Baca walau satu ayat dan tadabbur bagaimana ia mempengaruhi aqidah kita, ibadah kita dan akhlak kita.

2. Pandang apa-apa disekeliling kita dan ingat akan kebesaran ALLAH. Semua tu Allah yang ciptakan!

3. Fokus pada kesyukuran. Celik mata kena syukur belum berada dalam kubur. Syukur hari ni masih lagi hidup, masih lagi boleh bertaubat, masih diberikan peluang tambah amal, masih boleh lihat orang-orang tersayang, masih lagi ada keluarga. Ukur kesyukuran kita.

4. Renungi kesalahan dosa-dosa kita. Ya ALLAH aku ni emosional sangat la. Ya ALLAH aku ni suka mengumpat. Aku ni suka ujub, aku ni suka check in check out, aku ni suka feeling bless feeling ohsem asyik upload FB. Nak puasa pun ambik gambar syukur rezeki sahur hari ni. Nak buka puasa upload gambar syukur ni menu buka puasa aku hari ni. Dah riak takabbur tunjuk amalan kat orang. Tengok balik kita punya posting, kita punya percakapan di FB, IG, Whatsapp ada tak kita ujub, riak, takabbur atau bajet bagus.

5. Renung tanggungjawab kita. Aku ni buat ke tak tanggungjawab aku sebagai seorang anak, sebagai isteri, sebagai suami, sebagai ibubapa, sebagai menantu, sebagai mertua, sebagai majikan, sebagai pekerja.

Bila setiap kali kita renung ayat-ayat Allah, kita akan jadi hamba yang taat. Bila tengok apa-apa yang berlaku ingat Allah. Mata hati kita jadi lebih terang bila kita sedar akan kuasa Allah di mana-mana.

Apabila kita bersyukur, kita juga semakin kurang merungut setiap hari. Kalau kita lihat silap dan dosa diri, kita sibuk nak perbaiki diri sendiri, tak ada masa nak tengok berita nak lihat nak cari salah orang.

Kalau kita renungi tanggungjawab kita, kita akan jadi orang yang amanah yang menjalankan tanggungjawab. Insyaallah hidup kita akan jadi lebih tenang dan bahagia.

Nak tahu status hati kita tengok status ketenangan. Kalau kita solat tapi hati tak tenang ada something wrong dengan solat. Ada something dengan solat, takut ada something wrong dengan wudhuk.

Mekap yang tak dicuci dengan sebersihnya menggunakan makeup remover menyebabkan wudhuk tak sah. Wudhuk tak sah mengakibatkan solat tak sah. Bila solat kita Allah tak terima, hati tak tenang, hidup tak bahagia.

Begitu kata Ustazah Norhafizah.

Jadi kita kenalah muhasabah diri dan periksa diri kita setiap hari sepertimana yang disarankan oleh beliau.

Sepuluh ayat ni juga boleh anda amalkan setiap hari untuk jadi insan yang lebih baik. Usahakan diri untuk berubah.

10 Surah Yang Baik Di Amalkan Setiap Hari

1. Surah Al Fatihah – Baca ketika hendak tidur diikuti dengan membaca Surah Al-Ikhlas 3 kali, Surah Al-Falaq dan Surah An-Nas. Insya’Allah akan aman tenteram dan terjauh dari gangguan syaitan.

2. Surah Yassin – Pahala menyamai sepuluh kali membaca Al-Quran seluruhnya.

3. Surah At Dhuhan -Dibaca sekali pada malam Jumaat agar kita selamat dari huru hara di Padang Mahsyar.

4. Surah Al-Waqi’ah -Baca setiap malam, insyaallah tidak akan miskin.

5. Surah Al Khausar -Allah SWT akan mengabulkan hajatnya termasuk rezeki.

6. Surah Al-Khafirun -Perumpamaannya seperti membaca seperempat Al-Qur’an, disamping terlepas dari syirik, terjauh dari godaan syaitan dan terlepas dari peristiwa yang mengejutkan.

7. Surah Al-Mulk – Lepas dari siksa kubur.

8. Surah Al Ikhlas -Terlepas kesusahan duniawi, dimudahkan gelombang sakratulmaut dan dihindarkan dari kegelapan kubur.

9. Surah Al Falaq -Terlindung dari godaan syaitan dan kejahatan manusia.

10. Surah An Nas – Buat hati lebih terang dan dilindungi daripada syaitan dan jin.